Uzanto-Diskuto:ThomasPusch/Arkivo 2007

Arkivo de unuopaj temoj de 2007 el la diskutpaĝo de vikipediano Thomas Pusch:

Saluton Thomas!
Estas ĝoje re-"vidi" vin, ĉi tie en Vikipedio. Mi rememoras aktivajn tempojn antaŭlonge, kun IS-oj, Koncize-umado, ktp. – Amike salutas Martin W., alinome Moldur 21:24, 14. Feb 2007 (UTC)

Bonvolu ne krei kategoriajn alidirektilojn (ekzemple Kategorio:Belarusio). Pro teknikaj limigoj de Vikipedio ili ne funkcias bone. Do, se iu artikolo estas aldonita en Kategorio:Belarusio, ĝi ne aperas en :Kategorio:Belorusio, kien estas la alidirekto.
Maksim 05:01, 19. Feb 2007 (UTC)
Vi pravas. Avantaĝo de kategoria redirekto estas, ke klikante tien oni estas redirektata al la "ĝusta" kategorio, sed malavantaĝo tio ke la kategoria redirekto en artikolo estas skribata per bluaj literoj, do "ŝajnigas" kategorion, kaj kompreneble ke artikoloj aŭ aliaj kategorioj povas esti misdeponataj tie (kvankam oni povas vidi kaj forpreni ilin). Sola konsolo estas, ke la "perdita" ligo al "Kategorio:Belarusio" estas la sola - ne temas pri amasa fenomeno. Kaj mi jam konsciis pri tio, hieraŭ tuj volis ĝustigi la mison, sed ne havis tempon residiĝi ĉe la komputilo.
Alia temo estas, ke mi trovas tute komprenebla la pledojn de movadaj belarusoj pri skibo de sia popola, lingva kaj ŝtata nomo per "a", kaj same komprenas ke la argumento por "belorus-" kun "o" estas pure statistike la (ankoraŭ) pli ofta uzo. Orienta Eŭropo tre ŝanĝiĝis dum la pasintaj 20 jaroj, kaj bonas se Esperanto (samkiel ĉiuj aliaj lingvoj) laŭeble respegulas tion. Sed dum vikipediaj artikoloj per redirekto povas konsideri du konkurantajn nomojn, konsentite ke vikipediaj kategorioj malbone sukcesas.
ThomasPusch 08:56, 19. Feb 2007 (UTC)

Saluton! Mi vidis, ke vi amase kreas novajn ŝablonojn. Mi proponas al vi ne fari tion, sed fari iun ŝablonon "landoflago", kie oni povas indiki la landon kaj la grandecon de la flago, krome opcie indiki, ĉu doni nomon de la lando aŭ ne. Vidu la ŝablonojn %C5%9Cablono:Flagicon, kiun mi kreis por la arikolo FC Barcelona.  Alaŭdo  ۩ ✉ ₪ 18:26, 23. Apr 2007 (UTC)
Unue mi pardonpetas, ke mi nur nun respondas, ĉar mi ĵus translokiĝas kaj malmulte sidas ĉe la komputilo. Via ideo pri Ŝablono:Flagicon estas tute bona (kaj mi flatiĝas, ke vi en tiu ŝablono kaj en pliaj paĝoj kiel tiu pri FC Barcelona uzas "miajn" SVG-flagojn kun esperanta dosieronomo). Tamen mia ideo, pri kiu vi ekatentis, celis ion iom alian: En la artikolo AKP-ŝtatoj, kiun mi kreis esperantlingve, aperis angla- kaj germanlingve ŝablonoj kiel , do {{KEN}}. Eblas facile transpreni landolistojn kun tiuj ŝablonoj el angla al germanlingva teksto kaj inverse. Se oni transprenas tian jam pretan landoliston el angla aŭ germana teksto al esperantlingva artikolo, estas utile havi la samajn ŝablonojn ankaŭ en Esperanto, kun la sama internacia trilitera landokodo. Unufoje krei tiajn ŝablonojn estas laboro, sed poste facilas transpreno de landolistoj kun flagetoj inter diverslingvaj vikipedioj. Mi konfesas, ke mi mem kreis tiajn ŝablonojn nur por la 77 AKP-ŝtatoj, do por la tendence pli etaj ŝtatoj de la mondo ... ne por Ĉinio aŭ Usono, Rusio aŭ la EU-ŝtatoj - sed certe mia ideo klaras [kaj intertempe la ŝablonoj ekzistas por ĉiuj suverenaj mondaj ŝtatoj - junie 2007]. Se la angla- kaj germanlingva vikipedio havas bonajn spertojn pri tiaj ŝablonoj (kaj evidente tiel estas), ili ne malhelpas en la esperanta eldono.
Ĉu?
ThomasPusch 19:41, 9. Maj 2007 (UTC)

Dankon pro viaj redaktoj pri la geografio de Francio, interalie rilate transmarajn teritoriojn. Vian helpon mi tre aprezas ! Thomas Guibal 11:49, 13. Jun 2007 (UTC)

Kreante kategoriojn pri Geografio de iu lando bonvolu simple enmeti  Arno Lagrange 22:35, 29. Jun 2007 (UTC)

Saluton, kara! Kial vi alinomis la kateogri-paĝojn, kiuj koncernas la Azovan kaj la Nigran marojn?
Laŭ mi la formoj "Azova Maro" (la vorto maro majuskle) estas misaj - ja maro estas simpla]
vorto, ne nepre uzenda propranome. Mi petas vin reŝanĝi la kategori-nomojn, kiuj rilatas al la Azova kaj la Nigra maroj... Mevo 22:22, 25. Sep 2007 (UTC)

Kiel mi vidas, en vikipedio oni plejparte skribas duvortajn nomojn de maroj kaj oceanoj kun du majuskloj, tamen ankaŭ foje kun unu, foje kun nur minuskloj. Tamen, dum "Norda Maro" kun majuskloj estas klare difinita maro inter Anglio kaj Danio, "norda maro" kun minuskloj en Venezuelo estas la Kariba Maro, en Tunizio la Mediteranea kaj en Pollando la Balta Maro... kaj se en iu ajn maro okazas ekologia katastrofo, en gazeta artikolo oni rajtas nomi ĝin "morta maro" (sed ne Morta Maro).  Pri Azova Maro aŭ azova maro, konsentite, supozeble ne ekzistos miskomprenoj, ĉar ĉirkaŭ la urbo Azovo (menciata en PIV, sed ĝis nun sen esperanta vikipedia artikolo) ne estas pluraj diskutendaj maroj, sed tamen indas unuece skribi ĉiujn nomojn de maroj kaj oceanoj, kaj pro la miskompreneblaj kazoj mi tre pledas por du majuskloj. La vikipedia artikolo dekomence temas pri "Azova Maro" kun du majuskloj, sed konsentite tio rapide ŝanĝeblas. Sed kion diras, ni diru, PIV? "Azova Maro. Interna maro, [...] komunikiĝanta kun la Maro Nigra" - klara subteno de la majuskla ortografio. Ne estas eraro skribi duvortan geografian nomon per unu aŭ du minuskloj (parolante oni ĉiukaze ne aŭdas minusklojn aŭ majusklojn), sed en skribaj tekstoj mi klare pledas por prefero de la PIV-aj, pli nemiskompreneblaj, majusklaj formoj. Klare, ke devas esti redirektigoj de la malplipreferataj artikolonomaj variaĵoj kun minuskloj al la preferataj kun majuskloj, por ke neniu maltrafu paĝon. Sed tio memkompreneblas.  ThomasPusch 17:31, 26. Sep 2007 (UTC)

:Nu bone, mi tamen plu preferas la minusklan skribon, tamen la majuskla vere ne estas malĝusta, do eventuale oni povas uzi ambaŭ variantojn. Sed kial vi, fakte kreinte novan kategorion, samtempe ne ŝanĝis ĝin en diversaj artikoloj? Nun fakte estas kaj kategorio "Azova Maro" kaj "Azova maro", la samo pri la Nigra maro. Kion nun fari pri tio? Mevo 17:48, 26. Sep 2007 (UTC)

:: La kategorioj Azova maro kaj Nigra maro kun dua minusklo "akurate entenas neniun artikolon, nek bildon aŭ sonon." Do ili komplete malplenas, kaj la problemo ne tro grandas. Supozeble estus en ordo enmeti la ŝablonon  kaj esperi pri la forigo de la malplenaj kategorioj, kvankam mi mem preferus mencion kiel "== Eventualaj eroj konsiderotaj por tiu-ĉi kategorio aperu en :Kategorio:Azova Maro ==", kaj ne-forigon de la paĝo. ThomasPusch 17:59, 26. Sep 2007 (UTC)

Vi ĵus ŝovis la novan paĝon pri "Norde Siberia Malaltebenaĵo" al "Nord-Siberia..." kaj skribas, ke povas esti "Norda Siberia" aŭ "Nord-Siberia" sed neniel "Norde Siberia"...
Konsentite ke "Nord-Siberia..." estas gramatike tute ebla, nur pro la forigita vokalo pli densigita kaj kunpremita vorto. Sed vi malpravas ke la pli silaboriĉa "Norde Siberia..." estas erara kaj nur "Norda Siberia" eblas: Du apudaj adjektivoj estas tute samrajtaj kaj devus esti dividitaj per komo: Do "norda, siberia malaltebenaĵo" estas norda malaltebenaĵo kaj siberia malaltebenaĵo. Sed en la vorto "norde siberia malaltebenaĵo" la adverbo norde ĝuste plikonkretigas la adjektivon siberia kaj tute egalas al "nord-siberia...". Laŭ mi povas esti "Nord-Siberia" (kaj "Okcident-Siberia"...), nur necesas ŝanĝi ĉiujn teksterojn, ne nur la artikolonomon. Sed via noto pri erareco ĉiukaze estas misa.
Sincere, ThomasPusch 18:56, 3. Okt 2007 (UTC)
Mi trapensis kaj vi pravas, ke Norda Siberia ne estas ĝusta. Sed Nord-Siberia estas la ĝusta, kutima solvo. Pri formoj Norde Orienta Hungario kaj similaj mi ne aŭdis, legis. Tiajn mi eble povas akcepti kelkfoje interne de frazoj (meze striata birdo ks.) Narvalo 19:31, 3. Okt 2007 (UTC)
Same ni ne parolas pri Okcidente Eŭropaj Organizoj. Narvalo 19:33, 3. Okt 2007 (UTC)
Fakte la problemo estas la prononco. Se unu voĉa (jen "d") kaj unu senvoĉa (jen "s") konsonanto apudas, multaj mondanoj kutimas aŭ voĉe aŭ senvoĉe prononci ambaŭ. Germanlingvano ekzemple tendencas prononci "Nord-Siberia" kiel "Nort-Siberia", dum litovlingvano tendencas diri "Nord-Ziberia". Pri prononco de "Okcident-Eŭropaj" aŭ "Nord-Orienta" neniu havas problemojn. Kompreneble ne ĉiam eblas eviti kunpuŝiĝon de voĉa kaj senvoĉa konsonanto. Sed kiam temas pri kunmeto de du substantivoj (ni diru ekzemple "lagostrato" aŭ "lagstrato", pli sencan ekzemplon mi ĵus ne havas), eblas elekti ĉu lasi aŭ streki la mezan vokalon "o"). Kaj kiam temas pri kunmeto de adverbo plus adjektivo (ekzemple "norde siberia" aŭ "nord-siberia") eblas same elekti inter la pli longa aŭ la pli konciza, streka variaĵo.
Mi en la menciita artikoleto tendencis plisimpligi la prononcon. La problemo en la du artikoletoj pri Nord- kaj Okcident-Siberia Malaltebenaĵo ne estas finsolvita. Tie ankoraŭ aperas mencio pri "Meze Siberia Montaro". Se laŭ via modelo oni ŝanĝas tion al "Mez-Siberia...", estas la sama miso pri kunpuŝita voĉa kaj senvoĉa konsonanto. Tute simplas prononci "Mez-Eŭropo", sed homoj tendencos diri "mesiberia" aŭ "meziberia". Tial mi en tiaj kazoj voĉdonas por la longa, kompleta formo, kie la centra vokalo "e" ne estas forlasita.
Sincere, ThomasPusch 21:00, 3. Okt 2007 (UTC)

Saluton Thomas,
Ĉu vi povus ĝisdatigi la mapon de Eŭropo por enhavi la novan dividon de Jugoslavio en la du novajn landojn: Montenegro kaj Serbio?
--Aliamondano 23:46, 9. Nov 2007 (UTC)

Saluton Thomas ! Mi nun oficiale estas administranto de la vikipedio, kaj volas nur danki pro via voĉdono. Ne hezitu kontakti min pri iu ajn problemo aŭ peto. Amike, Thomas Guibal 16:47, 16. Nov 2007 (UTC)

Estas grava la kunlaboro de germanlingvaj Esprantistoj ankau en la germanlingva Vikipedio, por eviti, ke malamikoj de Esperanto estingu artikolojn pri Esperanto. Jen eblaj kontribuoj: Longigu kaj kompletigu esperanto-relevantajn artikolojn en la germanlingva enkciklopedio. Pripensu, en kiuj germanlingvaj artikoloj eblas aldoni informon pri Esperanto. Grava: Kiam oni scias pri personeco, kiu aperas en la vikipedio, ke temas pri Esprantisto, chiam aldoni chi-tiun informon. Aldoni ligilojn al Esperanto-relevantaj paghoj. Precipe Iu Weissbier faras kvazaŭ krucadon kontraŭ Esperanto-artikoloj en la vikipedio germana - helpu bremsi tiun personon kaj similajn!
Amike -DidiWeidmann 04:15, 21. Nov. 2007 (CET)

Saluton, Thomas. Mi ĵus aldonis la ŝablonon  al la artikolo Verda Partio (Ĉeĥio). Ĉu mi helpu al vi aldoni ĝin al la jam ekzistantaj artikoloj? Mi tradukis ĉi tiun ŝablonon el la suprasoraba versio, sed la originalo nun havas iom pli da parametroj. Ĉu mi aldonu la mankantajn parametrojn al la ŝablono, ĉu la ekzistantaj jam sufiĉas? Kore --Tlustulimu 19:10, 10. Dec 2007 (UTC)


Uzanto-Diskuto:ThomasPusch/Arkivo 2008

Viaj ŝanĝoj en  ŝajne ne tuj efikis, ĉar por ke nova ordigo en kategoriado estu enkalkulata, necesas ke la datumbazo estu ĝisdatigita. Bv kontroli nun ekzemple :Kategorio:Geografio de Aŭstrio. Tio aŭtomate okazas post kelkaj horoj / tagoj -  mi ne ĝuste scias. Sed vi povas urĝigi tion farante ajnan ŝanĝon en la paĝo kiu entenas la en kategorio ordigan ŝablonon (la ŝanĝo povas esti simpla aldono de nevidebla spaco). Verŝajne vi nenion misis, sed la sistemo necesigas iom da pacienco aŭ da ruzo. Mi devus dokumenti tion ie en la helpo. Arno Lagrange ✉ 17:58, 21. Mar 2008 (UTC)

Anstataŭ forviŝi malplenan kategoripaĝon kia Kategorio:Lingvoj de Unuiĝinta Reĝlando estus preferinde ekordigi kelkajn trafajn anojn en la kategorion (, , , ktp). La kategorio ja estis bone ordigita kaj ligita al alilingvaj samtemaj kategorioj. Eventuale la laboro konsistus en 1)viziti alilingvan samteman kategorion, 2 esplori unuope ĉiujn anojn, 3 kontroli ĉu la responda artikolo ekzistas en E-o vikipedio 4 ordigi la troviatajn artikolojn en la kategorion. Mi ofte tiamaniere ekkonstruis kategoriojn kaj ordigis ilin.  Mmmh... krom se estas ia pravigo kia uzi anstataŭe :Kategorio:Lingvoj de Britio, tiukaze bv informi pri tio forviŝante.
Arno Lagrange ✉ 21:29, 21. Mar 2008 (UTC)
Responde al via ĵusa noto: Mi vidis ke ekzistas plena :kategorio:Lingvoj de Britio kaj malplena kategorio:Lingvoj de Unuiĝinta Reĝlando, kaj konsiderante ke oni ĝenerale en la kategoria skemo preferas la malpli longan terminon "Britio" (Geografio de..., Politiko de... ktp), mi forprenis la malplenan kategorion pri "lingvoj de Unuiĝinta Reĝlando" (antaŭ ol iu ekplenigas ĝin, ne vidante la kategorion "lingvoj de Britio"). Eble mi devintus pli klarigi mian paŝon.
ThomasPusch 21:35, 21. Mar 2008 (UTC)

Mi plene konsentas kun Thomas Pusch - oni uzu "Britio", ne "Unuiĝinta Reĝlando". Sammaniere, cetere ankaŭ la artikolo Historio de Unuiĝinta Reĝlando estu nomata Historio de Britio anstataŭe... Moldur 10:35, 22. Mar 2008 (UTC)

Kara Arno,
mi ĵus vidis kaj tute aprezas vian ŝanĝon de "Ŝablono:Heredaĵo de UNESKO", kiu aldonas ligilon je la  paĝo "Mondaj heredaĵoj" al la paĝokomenca UNESKO-emblemo. Tamen per tio ekestis eta dezajna ŝanĝo: Dum antaŭe la teksto komenciĝis maldekstre de la emblemo, nun ĝi komenciĝas sube, kvazaŭ sub la bildo estus aldona noto "<br clear=left>". Krome, se oni ekrane poziciigas la komputilan montrilon sur la emblemon, aperas flaveta rektangulo kun la noto "Monda heredaĵo de UNESKO}", en kiu la lasta karaktro, la arkoforma krampo, estas iel troa. Ĉu vi vidus ŝancon ripari tiujn du problemetojn, kaj tamen teni la belan ideon ligi la teman ĉefpaĝon al la emblemo?
ThomasPusch 23:24, 25. Mar 2008 (UTC)
La troan krampon mi forigis (ĝi troviĝis en  kie estis naŭ sinsekvaj krampoj dum devis nur ok. Pri la linisalto mi nenion povas fari : estas ligite kun la etendaĵo ImageMap : jam Petro provis vane uzi tion por krei por si subskribon sed ĝi nepre aperis post linisalto. Ni plendu ĉe aŭtoroj de ImageMap !
Arno Lagrange ✉ @ ₪ 23:51, 25. Mar 2008 (UTC)

Saluton Thomas, vidante, ke vi kreas utilan ŝablonon pri naskiĝtago kaj aĝo, mi devas demandi vin, ĉu ĝi estos aplikita en :ŝablono:Informkesto homoj, por ke ĝi tie montru la aĝon de la persono kaj ĉiujare alkalkulu unu jaron, sed sole ĉe la vivantaj personoj, ĉe la mortintaj personoj la kalkulado de la aĝo haltus post la morto de persono. Vidu ekz. en :en:Brigitte Bardot. Tie ĝi funkcias tiel.  16:46, 3. Apr 2008 (UTC)

Saluton Thomas, vi foje alŝutadis flagojn kun sufikso .svg. Mankas flagoj de Ĉeĉenio, Suda Osetio kaj Abĥazio. Vidu Kaŭkazion. Mi iel ne scias tiajn flagojn alŝuti. Ĉu vi do povus ankoraŭ alŝuti ilin? Dankon.  16:30, 6. Apr 2008 (UTC)
Farite la 29-an de aprilo ... kvankam pri :dosiero:Flago-de-Ĉeĉenio.svg fakte estus du politikaj eblecoj ... TP

It's not Binet!!!!! It's Ivan Pavlov!!! - http://eo.wikipedia.org/wiki/Dosiero:Alfred_Binet-2.jpg  --195.131.127.60 19:03, 15. Apr 2008 (UTC)
Yes, that seems to be right: the image http://eo.wikipedia.org/wiki/Dosiero:Pavlov.jpg is strikingly similar. Clearly someone in the german wikipedia mixed the two scientists. Thanks for the hint! TP

Saluton, Thomas! Fakte mi ne rekte rilatas la valdorfa pedagogio, sed ĝi ege interesas min. Kiam mi ekloĝis en Bretonio, mi bedaŭre ne trovis ĉi tie tiajn lernejojn por miaj infanoj. Nun unu el miaj filinoj finas la trejnadon kiel valdorfa infanĝardenisto. Ŝi studis dum du jaroj apud Parizo kaj nun laboras en suda Francio. Tia pedagogio multe similas al Esperanto, laŭ mi, same kiel ĝia historio. Mi bedaŭras, ke nia socio iĝis tro ekonomidirektita kaj forgesis tiajn simplajn gravaĵojn. Mi ŝatus, ke ĉiu infano profitu tian edukadon... Amike, Bea 08:54, 5. Maj 2008 (UTC)

Saluton ThomasPusch, mi vidis ke vi verkas artikolojn pri psikologio. Ĉu vi interesiĝus kunlabori en portalo pri psikologio? -- Eb.eric 20:33, 14. Maj 2008 (UTC)

Saluton, Thomas. Mi ĵus ŝanĝis la dokumentadan ŝablonon por , ĉar la nuna estas pli taŭga. Do, oni ĉiam vidas la dokumentadan parton kaj ne devas klaki por iri sur la dokumentadan subpaĝon. Krome mi hieraŭ skribis peton pri forigo de la ŝablonoj  kaj  en la paĝon Vikipedio:Forigendaj artikoloj#Ŝablono:Dokumentado kaj Ŝablono:Dokumentado enhavo. Mi pensas, ke pluraj ŝablonoj por la sama funkcio ne estas bezonataj. Krome  pli bone aspektas kaj la kreado de nova subpaĝo por dokumentado estas pli facila per simpla klako sur tiam ankoraŭ ruĝan ligilon. Kore --Tlustulimu 21:46, 2. Jun 2008 (UTC)

Hallo Thomas. Even je Nederlands testen. Wil je me aangeven als je in het vervolg liever hebt dat ik in het Engels schrijf? Je hebt net opnieuw twee keer de vlag van Denemarken geupload, terwijl die net verwijderd waren. Ik heb de sjablonen  en  aangepast, zodat je gewoon de landnamen in Esperanto kan blijven gebruiken. Die bestanden zijn niet meer nodig... Is het oke als ik ze weer verwijder? Ik zal alle vlaggetjes corrigeren, maar het zijn er 500-700, dus dat kost me een paar dagen... Groet, Siebrand 11:46, 16. Jun 2008 (UTC)
Pardonu, ke mi ne povis respondi tuj (mia horzone estas malfruege, kaj mi nur vekas ĉar mi atendis gastojn alvenantaj aviadile tiom malfrue)- mi respondos hodiaŭ vespere.
Sorry for not being able to answer immediately (in my time zone it's pretty late, and I'm just not asleep because I waited for guests coming that late by plane) - I'll answer in the evening.
ThomasPusch 00:21, 17. Jun 2008 (UTC)
We need some time to discuss the theme in the Esperanto-Wikipedia. It would be good to wait for, let's say, a week, and not be working into different directions in the meanwhile.
ThomasPusch 06:00, 18. Jun 2008 (UTC)

Saluton, Thomas. Mi rimarkis, ke vi ofte alŝutas bildojn. Ĉu vi jam konas la ŝablonon ? Ĝi estas uzebla por informoj sur dosieraj paĝoj. Kiel ekzemplo taŭgas :Dosiero:Kafoklaĉo2005.jpg. Kore --Tlustulimu 19:21, 16. Jun 2008 (UTC)

Estimata Thomas, bonvolu rigardi al al vikipedia diskutejo!
Salutas Aidas 20:16, 17. Jun 2008 (UTC)

En ordo ke vi netute vole faris la menciitan ŝanĝon. Ne estas grava problemo. Des pli ke la afero estas tute diskutebla : simpla afero de vidpunkto. Ofte okazas ke homoj el diversaj kulturoj priparolas la saman temon per tute inversaj esprimoj (ofte okazas inter ĝermanoj kaj romanidoj; ekzemple : Lebensgefahr = danger de mort). Ĉu mia ŝablono tradukas de la Esperanta al la angla aŭ inverse ? Ĝi ebligas al uzulo esprimiĝi Esperante {{flago|iu lando}} kaj esti komprenata de servilo kiu konas anglan nomon Flag_of_a_country.svg : ĝi do tradukas de la angla al Esperanto nomon de flago por uzulo kaj tradukas de Esperanto al angla por la servilo. Dependas ĉu vi staras flanke de la uzulo aŭ de la servilo. Arno Lagrange ✉ @ ₪ 18:49, 24. Jun 2008 (UTC)

Saluton, Thomas. Ĉu vi povus traduki la esperantan aŭ germanan version en :hsb:Wikipedija:Hornjoserbšćina en la litovan lingvon? Dankon kaj multe da sukceso Kore --Tlustulimu 19:25, 26. Jun 2008 (UTC)

Saluton, Thomas. Mi hodiaŭ komencis paĝon pri la plibeligo de niaj informkestoj per helpo de CSS resp. aldonaĵo (angle Gadget): Vikipediisto:Tlustulimu/Informkestoj. Krome mi jam aldonis la koncernajn CSS-klasojn al kelkaj ŝablonoj, tiel ke eblis fari la jenan bildon: :Dosiero:Ekzemplo por informkesto muzika artisto.jpg. Ĉu vi havus proponojn por mia projekteto? Se vi volas testi mian aldonaĵon, vi povas aldoni la jenon al la komenco de via CSS-dosiero:
@import "http://eo.wikipedia.org/w/index.php?title=Vikipediisto:Tlustulimu/informkestoj.css&action=raw&ctype=text/css";

@import "http://eo.wikipedia.org/w/index.php?title=Vikipediisto:Tlustulimu/taksonkestoj.css&action=raw&ctype=text/css";
Se vi ankoraŭ havas demandon, vi povas skribi ĉi tie, ĉar mi kutime atentas paĝojn, kie mi skribis miajn diskutojn. Kore --Tlustulimu 17:29, 14. Aŭg 2008 (UTC)

Mi dubas pri la taŭgeco de la esprimoj. Skandinavisto estus fakulo pri Skandinavio kaj skandinavoj, eventuale pri ties lingvoj skandinavaj. La sufikso -iko estas normale uzata por scienco kiel komputiko, do, skandinavistiko estus scienco kiu pristudus la fakulojn pri Skandinavio. Mi supozas, ke estas duobla uzado de sufiksoj, nenecesa kaj kontraŭfundamenta. Sufiĉus nur skandinaviko, ktp. Same por germanistiko. Eble mi eraras, sed la proponitaj esprimoj sonas al mi ne tre esperante.
kani 23:12, 20. Aŭg 2008 (UTC)
Mi povas kompreni viajn dubojn, ĉu el purisma vidpunkto bonas la kvazaŭ duobla uzado de sufiksoj. La baza modelo por fakaj sciencoj kiel skandinavistiko, nederlandistiko, germanistiko, slavistiko, baltistiko ktp. estas la vorto "lingvistiko", aŭ - pli radikale - "lingviko". Pri la vorto lingvistiko validas la samaj duboj, kiujn vi esprimis. Tamen almenaŭ necesas konstati, ke la vorto tute ne estas kontraŭfundamenta, sed klasika esperanta vorto proponita de Zamenhofo kaj tiel listigita en PIV. La koncerna vikipedia artikolo donas la alternativojn "lingvoscienco aŭ lingvistiko - malpli ofte lingviko" ... sed bedaŭrinde la modelo "lingvoscienco" ne bone transformigeblas al "germanoscienco", "baltoscienco" ktp., kaj "scienco pri la germana lingvo" ktp. jam estas duona frazo kaj ne plu trafe konciza esprimo.
Mi emas konkludi, ke "lingviko" kaj koresponde "skandinaviko", "slaviko" ktp. estas laŭ lingva logiko ĝustaj formoj (probable la plej ĝustaj...), sed ke ili sonas tre malsamaj kompare kun alilingvaj formoj - kaj ke ĉiukaze la formoj "lingvistiko" kaj koresponde "slavistiko", "nederlandistiko" ktp. estas laŭ la Zamenhofa lingvomodelo, do ne malĝustaj, ankoraŭ nun pli uzataj ol la formoj sen -ist-, kaj pli korespondaj al alilingvaj samtemaj fakaj terminoj. Laŭ mi la formoj "lingvistiko" ktp. ne estas lingva peko, sed kompromiso inter lingva puremo kaj faklingva internacieco.
Sincere, ThomasPusch 09:50, 22. Aŭg 2008 (UTC)

Saluton Thomas,
Mi proponis vian bonan artikolon pri la Granda Nordia Milito kiel ADLS. Nun okazas diskuto en la paĝo Vikipedio:Artikolo de la semajno pri la plej taŭga titolo : ĉu "Nordia" aŭ "Norda" ? Al mi tre plaĉus scii vian opinion. Kore, Thomas Guibal 07:49, 27. Aŭg 2008 (UTC)

Saluton, Thomas. La ŝablono  estas en ordo. Sed dum la antaŭrigardo de la tute nova ŝablono, kiu uzas kiel helpa ŝablono , la tuto iom fuŝe aspektis, ĉu ne? Sed post storado kaj refreŝigo de la paĝo ĉio estas en ordo. Mi momente ankoraŭ ne scias, kiel ŝanĝendus la helpa ŝablono , por malaperigi la fuŝan aspekton. - Ni havas en la esperantovikipedio interesan aldonaĵon ĉe miaj preferoj, per kiu vi povas facile refreŝigi paĝon. Ĝi nomiĝas Vivanta horloĝo kaj aperigas supre apud la ligilo "elsaluti" la aktualan tempon. Se oni alklakas ĝin la aktuala paĝo estas refreŝigata. Kore --Tlustulimu 17:06, 14. Sep 2008 (UTC)
Jes, mi komprenis pri la neceso stori kaj refreŝigi la vikipedian datumbazon, ĝis nova ŝablono bone funkcias. Ĉe miaj preferoj mi tamen ne trovas la Vivantan Horloĝon, al kiu vi aludas... Ĉu vi havas plian helpon pri tio?
ThomasPusch 17:13, 14. Sep 2008 (UTC)

La "Vivanta horloĝo" troviĝas ĉe la registra karto "Aldonaĵoj". Mi jam uzas ĝin sufiĉe longe. Krome mi kulpas, ke ĝi estas ĉi tie. Kore --Tlustulimu 17:18, 14. Sep 2008 (UTC)
Jep, nun mi trovis. Dankon. ThomasPusch 17:19, 14. Sep 2008 (UTC)Thomas

Saluton Thomas,
Nu, la mapo kun lokigilo tre bone funkcias sur mia ekrano. Ĉu vi certas, ke la problemo ne devenas de via retumilo ?
Kore, Thomas Guibal 08:28, 24. Sep 2008 (UTC)
Mi ĵus rigardis la paĝon per la TTT-legilo Mozila Fajrovulpo 3.0.1 por vindozo (laŭ mia scio la aktuala, plej nova programversio): tie la lokigilo troviĝas multe super la mapo, super la limo inter arondismentoj 18 kaj 19. Efektive - mi ĵus kontrolis - per mia vindoza TTT-legilo Internet Explorer 7 ĉio bone funkcias. Tamen mi ankoraŭ kontrolis duan fojon, per la programo Safari de mia makintoŝo: Tie la lokigilo estas ankaŭ super la mapo, kvankam iom aliloke - malpli alte kaj pli maldekstre, iom super la norda rando de arondismento 18. Do la problemo rilatas al la retumilo, sed certe koncernas ne nur min.
Eble eblus alimaniere, kaj pli klare por laŭeble ĉiuj TTT-legiloj, programi la komandon? En la artikolo ekzemple pri la kvartalo Placo Bastille aperas la sama mapo en ŝablono dekstre, kaj tie ĝi, laŭ ĉiuj tri ĵus menciitaj legiloj de mi, bone funkcias... Eble utilus transpreni la tie uzitan programigon.
ThomasPusch 08:49, 24. Sep 2008 (UTC)

Solvo estas uzi ŝablonon  Arno Lagrange ✉ @ ₪ 11:22, 24. Sep 2008 (UTC)
=== Marko sur bildo ===
Veŝajne mankas en la klarigoj pri   ke funkcias tekstero kiel ligo al dosiero . Tion mi fakte faris por Les Halles (Parizo) : la markilo estas bildeto.  20:52, 24. Sep 2008 (UTC)

Cetere ĉu vi bonvolos doni al mi vian opinion pri kiel ĝuste nomi Sciegulan sindromaron. Vidu #Savanto kaj Savanto ? Dankas  21:01, 24. Sep 2008 (UTC)

Saluton, Thomas. Mi ĵus vidis, ke vi enmetis en la artikolon Neris vikian tabelon kun la bazaj informoj pri la rivero. Sed por riveroj ni havas la ŝablonon . Ĉu vi povus ŝanĝi la artikolon kaj estonte uzi la ŝablonon? Danke kaj ĝis baldaŭ. Kore --Tlustulimu 10:44, 15. Okt 2008 (UTC)
Saluton, René. Jes, mi faris tion, verkinte la artikolon dum majo, antaŭ kvin monatoj. Mi konfesas, ke mi iom rapidis dum la verkado, kaj tial rezignis pri la adapto de la teksto al la - cetere tre bonaspekta -  ... kaj mi konfesis, kiam mi ĵus plenumis vian peton, ke mi devis iom cerbumi ĉu la alfluo Vilna estas dekstra aŭ maldekstra, ĉar en neniu vikipedia artikolo pri Neris aŭ Vilna mi trovis iun indikon, kaj fine mi memoris, ke en Vilnius mi jam persone pasis la kunfluejon de ambaŭ riveroj, kaj laŭ tio konjektis - la "informkesto rivero" volas tute precizajn indikojn. Sed mi volas laŭdi min, ke mi principe ĉiam tre aplikis la ŝablonon: ekzemple en la kategorio "Riveroj en Germanio" aperas 14 de mi relative amplekse verkitaj artikoloj pri riveroj, kiuj jes ja dekoriĝas per la bela ŝablono (Aller, Blanka Elster, Bode, Hase, Havel, Ilm, Lech, Ruwer, Saale, Saro, Sieg, Unstrut kaj Werra). En tiu kategorio neniu alia verkisto kompareble verve uzis la ŝablonon: mi do kutime neniel neglektas ĝin, nur unufoje estis ne-centprocentema.
Sincere, ThomasPusch 17:13, 15. Okt 2008 (UTC)

Kara Tomaso, vi fakte estas unu el la plej kompetentaj vikipediistoj farinte jam pli ol 28000 kontribuojn sole en la Esperanto-vikipedio dum multaj jaroj. Mi tial demandas vin, ĉu ne estus bona, ke vi posedu administrajn rajtojn, kaj tiel ankaŭ havu la eblecojn forigi ekzemple fuŝajn kategoriojn por nomi nur unu ekzemplon? Se vi estas tro modesta por vin mem proponi, tiam mi volonte proponus vin, kondiĉe, ke vi ni anticipe deklaras al mi, ke vi tion principe malakceptus. Sendepende ĉu vi fariĝos administranto, mi opinias, ke vi nepre akriu la rajtojn kiel kontrolanto/vidanto, kiu post kelkaj tagoj ekfunkcios en vikipedio esperanta. Amike salutas vin DidiWeidmann 23:36, 17. Nov 2008 (UTC)

Mi havas relative malmultan tempon hejme, kie staras mia interretokapabla komputilo, kaj tial tie ofte nur elkopias materialon el alilingvaj artikoloj, por retpoŝti ilin al mia laborejo, kie mi dum malbone pagataj noktaj skipoj, post la regula laboro, povas krei esperantlingvajn artikolojn el la materialo, sed tie ne havas rektan retan aliron. Resendinte la rezulton hejmen, mi iam poste enkopias ĝin en vikipedion, rapide interplektas intervikiajn ligilojn, eble aldonas mankantan kategorion aŭ alŝutas teme taŭgan foton al la komunejo... Tial mi povas en espereble alta kvalito (nur duarange alta kvanto) kunlabori, sen multe esti konektita al la reto. Aventaĝo de administra rajto vere estus mem povi reforigi mistajpitan kategorionomon, anstataŭ uzi la ŝablonon "forigu" kaj peti aliulon pri tio, sed mi iom timas, ke mi ne havus sufiĉan tempon observi la kontribuojn de aliuloj aŭ ĝenerale sekvi la aktualan evoluon de la kompleta projekto, se mi laboras tiel kiel nun. Kaj krome ĉiam estas la demando kiel povas ŝanĝiĝi la labora situacio, kiun mi emus modifi. Tial do mi hezitas pri pli forta "memdeklaro pri respondeciĝo". Ekhavi rajtojn kiel kontrolanto/vidanto - se la sistemo funkcias en la esperanta vikipedio, tute ne estas problemo: delonge mi estas kontrolanto/vidanto en la germana vikipedio, kaj ne havas problemojn pri tio. ThomasPusch 07:48, 20. Nov 2008 (UTC)

Ĉu vi ne volas/pretas kandidati kiel administranto?

Saluton Thomas, dankon pro la mesaĝo.
Problemo nun estas, ke ni fakte havas du kategoriojn pri la Pariza Regiono : :Kategorio:Pariza Regiono kaj :Kategorio:Francilio. Mi preferas la formon "Francilio" sed ankoraŭ ne penis/aŭdacis forigi la alian.
Pri Fontainebleau : mi forigis la kategorion simple pro tio, ke ni ĝis hodiaŭ neniam aldonis la kategorion de la koncernita franca regiono al artikolo pri franca komunumo. Estas normale nur la kategorio "Komunumoj de <departemento>" kaj aldone la kategorio "Urboj de Francio" (se la komunumo enhavas pli ol 20 000 loĝantoj). Ideale, la kategoria branĉo do devus esti "Francilio" > "Seine-et-Marne" > "Komunumoj de Seine-et-Marne" > Fontainebleau. Sed multaj el tiuj kategorioj ankoraŭ ne ekzistas. Kore, Thomas Guibal 05:21, 11. Dec 2008 (UTC)


Uzanto-Diskuto:ThomasPusch/Arkivo 2009

Saluton. Vi lasis verŝajne senzorge germanaĵon je la fino de tiu artikolo. Mi ne komprenas, do, ne povas korekti; mi ne scias ĉu simple oni povas forigi aŭ nepras traduki, do, pli facile rigardu vi mem, ĉu ne? Ĝis.--kani 19:50, 8. Jan 2009 (UTC)
Dankon pro via atento!! Thomas 20:58 h

Saluton. Mi korektas artikolojn, ĉar tiel mi lernas kaj distras. Sed krome foje oni trafas distregajn amuzajn okazojn, ekzemple en via artikolo Zoo de Londono vi skribis "la Clock Tower ("horloĝoturo", dum 1828 konstruita por lamaoj" ktp. Mi unuafoje ne atentis, sed poste revenis sur miaj pasoj kaj eĉ serĉis ĉar dubis, temis pri lamoj. Uf, mi jam timis, ke britoj perdis sian tradician akcepton de rifuĝintoj. Ne diru al budhistoj kaj budhistemuloj. ;-) --kani 22:16, 20. Jan 2009 (UTC)
Jes, tio vere estas amuza tajperaro. Ree (kiel antaŭ dek du tagoj) dankon pro via atento!! Thomas 16.40 h
PS: Mi esperas, ke miaj - se temas pri Tibeto - tendence tre lamao-amikemaj artikoloj, kiel pri la filmo Sep jaroj en Tibeto, sufiĉas por pravigi la kredon, ke mi ne intence mistajpis...

Hi, schön zu sehen, dass dir der deutsche Artikel gefallen hat und du ihn übersetzt hast. Schau bitte heute abend oder morgen nochmal rein, denn ich werde Bilder aus en auf die Commons schieben, um sie in de zu nutzen. Die könntest du dan auch übernehmen. Und ich finde :de:Manzanar wichtig genug, um angesprochen zu werden, den Abschnitt hast du aber bei der Übersetzung ausgelassen. Überleg dir, ob du ihn nicht noch nachtragen magst. Grüße --H-stt 15:30, 22. Jan 2009 (UTC)
Prinzipiell hast du völlig recht - ich habe nicht inhaltlich ausgelassen, sondern hatte einfach gestern nicht mehr Zeit. Auf Esperanto gibt es halt, auch wenn es deutlich mehr als 100 000 Wikipedia-Artikel gibt, noch sehr viel mehr Themen, die noch gar keinen eigenen Artikel haben, aber sehr oft werden einmal begonnene Artikel schnell weiter ausgebaut, selbst wenn nicht vom Verfasser der grundlegenden Erstversion. Mal schauen, ob ich die Vervollständigung in den nächsten Tagen schaffe, oder jemand anderes, aber Schritt für Schritt schließen sich auf jeden Fall immer mehr die Lücken...
ThomasPusch 20:06, 22. Jan 2009 (UTC)
Du siehst in dem Artikel über das "valo Owens", dass es auf Esperanto z.B. noch keinen Artikel zum Thema "Salzsee" gibt - das ist ein Beispiel für ein noch umfassenderes thematisches Loch als das Manzanar-Lager...

Grad gesehen, dass die Bilder drin sind. Und was Manzanar angeht, ich schlage ja gar nicht vor, einen eigenen Artikel dazu zu schreiben (oder zu übersetzen), sondern nur das Lager im Artikel Owens Valley zu erwähnen. Ich kann's nicht machen, da ich Esperanto zwar grob verstehend lesen, aber nicht schreiben kann. Grüße --H-stt 11:13, 25. Jan 2009 (UTC)

Kara Thomas,
Mi estas tradukanta el la angla la artikolon Toa Payoh ritual murders, kiu parte rilatas al psikiatrio kaj ligas al la du artikoloj Hypomania kaj Psychotic depression. Mi en mia teksto tradukis la du ligilojn al "Hipomanio" kaj "Psikota deprimo", sed tute ne certas, ĉu tiu traduko estas korekta aŭ ne. Ĉu eble vi kiel fakulo povus helpi kaj konsili min ?
Ĉu eĉ vi eble konsentus krei du ĝermojn ? Ĉu ?  --  Farite! ThomasPusch 14:48, 20. Feb 2009 (UTC)
Antaŭdankon, Thomas Guibal 16:56, 13. Feb 2009 (UTC)
"Hipomanio" ŝajnas al mi tute bona fakvorto, kvankam artikolo esperantlingva ankoraŭ ne verkitas, sed Psychotic depression estas "psikoza depresio" (vidu la tekston psikozo kaj la listeton depresio (la artikolo depresio (malsano) ankaŭ ankoraŭ mankas). ... Bone, teksto sub la titolo deprimo ekzistas kaj sufiĉe longas - mi persone diferencigas inter momenta emocia stato kiel ĝojo aŭ deprimo, aŭ kronika psika malsano kiel depresio, manio aŭ psikozo - tial mi pledus por diferencigo termina. Alikaze mi komprenas la tenton havi unu vorton, deprimo, por la "psika depresio" kaj alian por la "ekonomia depresio". Tamen mi persone pledas por "depresio" en medicina senco.
Se ne tre urĝas, mi povus verki la du ĝermojn, sed momente mi iom penas entute trovi iomete da paŭza tempo por vikipedio. Mi klopodos pri la peto...
ThomasPusch 21:11, 16. Feb 2009 (UTC)

Mi ĵus vidis vian respondon kaj laboron. Do dankegon al vi pro via helpo ! Thomas Guibal 10:11, 22. Feb 2009 (UTC)

Cat en la angla estas ĉu ino ĉu viro, sed ne okazas same en Esperanto ĉe kato, kiu povas esti ankaŭ ĉu viro ĉu ino aŭ pli bone senseksaĵo, sed kiu ebligas "katino" por ino. Ĉar la "kato" en la verko estas virino, rolulo kie virineco estas parto de ties esenco, eble devus esti Katino sur varmega ladotegmento kaj tiele aperas en la tradukoj ekzemple en la latinidaj lingvoj (pri la aliaj mi ne scias). Fakte Esperanto tiusence funkcias pli kiel ĉe la latinidaj, ĉu ne?--kani 20:56, 13. Feb 2009 (UTC)
Iu anonimulo antaŭhieraŭ jam prave respondis en la diskutpaĝo de la koncerna artikolo: La esperanta titolo de la teatraĵo, publikigita dum la jaro 1989, estis "Kato..." ne "Katino...", tiel estis la teatraj afiŝoj, la mencioj en la esperantlingva gazetaro: Mi nun ne volus korekti la literaturan pasintecon.
ThomasPusch 21:03, 16. Feb 2009 (UTC)

Saluton. Estas io kiun mi ne komprenas en la unua paragrafo. Ĉiukaze mi tute nenion scias pri astronomio. Tamen estas tiu frazo "estas unua transira suno de la suno al la interplaneda kosmo". Mi ne scias ĉu mankas io, malmankas aŭ kio okazas.--kani 00:10, 15. Mar 2009 (UTC)
Devas esti "unua transira zono de la suno al la interplaneda kosmo"... Simpla tajperaro. Mi dum tajpado de tiu frazo ŝajne tiom pensis pri la suno, ke la vorto "zono" fuŝiĝis. Dankon pro la atento! ThomasPusch 20:23, 15. Mar 2009 (UTC)

Saluton. Mi korektis tie la genron ĉar temas pri Pulsatrix kaj ne Strix (fakte, mi simple iom tro hastis dum la verkado - TP). Same lasis la komunan nomon de la genro kiel Okulvitraj strigoj por kiam oni faros la artikolon pri la genro. Mi scias ke oni ne devas havi unu artikolon singulare kaj alian diferencan plurale, sed ĉe birdoj mi jam faris kelkajn ĉe kiuj singulare estas specio kaj plurale la genro (tute en ordo laŭ mi - TP). Se vi volas ĉiukaze ion ŝanĝi, diru. Mi multe interesas pri birdoj kaj faras multajn artikolojn pri ili, sed plibonigis miajn farojn dum farado kaj dume mi lasis multajn truojn; nun mi estas ĉe Paseroformaj (paruedoj) kie mi klopodas lasi malpli da truoj. Se vi volas kunlabori, diru. Kaj se vi volas plenigi truojn, bonvolu kaj dankon. Ĝis.--kani 17:55, 13. Apr 2009 (UTC)
Vi observis dum la lastaj monatoj, kioma multo interesas min, kaj pri kiom diversaj temoj mi ĝis nun penis plenigi vikipediajn truojn. Fakte, zoologio kaj botaniko tute ne estas inter miaj preferataj temoj, kvankam mi verkis iujn artikolojn, kiuj laŭ mi okulfrapege mankis. Geografiaj aŭ historiaj artikoloj pri iuj regionoj aŭ lokoj, al kiuj mi iusence persone rilatas, aŭ kiujn mi iam vizitis, pri urboj aŭ riveroj, naciaj parkoj aŭ montaroj, arkeologiejoj aŭ historiaj konstruaĵoj, multe pli ravas min, kaj kompreneble temoj rilataj al mia profesio, do pri medicino, psikologio, psikoterapio, pedagogio aŭ aliel pri sociaj sciencoj. Sed la okulvitra strigo, kiun mi vidis hieraŭ dum paska ekskurso kun familianoj kaj amikoj, tiom ĉarmis min, ke mi ne rezistis foti kaj ne volis meti la du fotojn (maldekstre sube en la artikolo) en la viki-komunejon sen ke ekzistu esperanta artikolo pri la birda specio. Do la artikoleto estis nur "flanka kromprodukto"...
Ĝojajn paskajn festotagojn postokaze,
via ThomasPusch 19:04, 13. Apr 2009 (UTC)

Saluton Thomas,
mi vidis, ke vi kreis la alidirektilojn "Metropolitena opero" kaj "Metropolitena operejo". Sed ĉu havas sencon krei lingve erarajn alidirektilojn? Tiel la nespertaj esperantistoj kredos, ke "metropoliteno" estas sinonimo de "metropolo". Do mi emas denove forigi ilin. Kion vi pensas? --PaulP - Disk. 10:38, 17. Apr 2009 (UTC)
Vi tute pravas stumbli pri la paĝotitolo "Metropolitena Operejo", sed la problemo laŭ mi ne estas, ĉu "opero" aŭ "operejo" en Esperanto oni klare diferencigas inter la signifoj de  "opero" aŭ "operejo", sed en la nacilingvaj nomoj de operejoj oni ofte pli mallonge uzas ekvivalenton al la vorto "opero", do ekzemple "Wiener Staatsoper", ne "Wiener Staatsopernhaus", aŭ "Metropolitan Opera", ne "Metropolitan Opera House" ktp., sed klare - kiel vi mem elstarigas en via tria frazo - ĉu "metropolitena" (= "metroa", do "subterfervoja" - kio?) aŭ "metropola". Mi pledas por laso de la alidirektiloj (ĉar ili simple helpas gvidi al la ĝusta paĝo), sed klare por elekto de "Metropola Operejo" kiel paĝotitolo: La nomo "Metropolitena Operejo" sonas simile al la angla nomo, sed fakte la taŭga traduko klare estas "Metropola Operejo". Mi do ĵus ĝustigis mian propran antaŭan titoloelekton. ThomasPusch 11:16, 17. Apr 2009 (UTC)

Saluton Thomas, kiel vi fartas ? Koran dankon pro via bela, longe bezonata artikolo pri la Kolonaj ordoj kaj ties utila bildo. Mi forigis la alidirektilojn (Ionika ordo, ktp...), ĉar ĉiu ordo miaopinie bezonas apartan artikolon. Mi fakte vidis, ke vi kreis la alidirektilojn "nur provizore", verŝajne ĉar vi projektas krei tiujn artikolojn. Neniel ĝenas, ke tiuj ligiloj restu ruĝaj antaŭ baldaŭa redaktado. Amike, Thomas Guibal 06:47, 2. Jun 2009 (UTC)

Saluton, Thomas. Mi ĵus trovis interesan artikolon en la germana vikipedio: :de:Allgemeine Erklärung der Menschenpflichten. Ĉu vi eble emus traduki ĝin, tiel ke la esperantovikipedio estus la dua, kiu havas ĝin? Kore --Tlustulimu 18:27, 17. Jun 2009 (UTC)
La artikolo estas tute interesa, kaj ĝi malkaŝas plurajn mankantajn artikolotekstojn en la esperanta vikipedio pri bazaj temoj, ekzemple pri "humaneco" (ne humanismo), "partnereco", "socia subpremo" aŭ "subpremo" ĝenerale... Mi volonte kunlaboras pri esperantigo. Eble en mia tagmeza paŭzo deĵore mi hodiaŭ jam povos krei unuan rezulton, kaj enretigi ĝin vespere.
ThomasPusch 04:50, 18. Jun 2009 (UTC)
 Farite! ThomasPusch 18:14, 19. Jun 2009 (UTC): Universala Deklaracio de Homaj Respondecoj  (kaj aldone humaneco, Inter-Aga Konsilio, Malcolm Fraser, Anand Panyarachun, James Callaghan kaj Miguel de la Madrid Hurtado)

Dankon pro via traduko. Kore --Tlustulimu 19:16, 19. Jun 2009 (UTC)

Saluton Thomas, mi vidis ke vi ŝanĝis la artikolon pri Pacakordo de Ĉapultepeko kaj kreis alidirektilon de Ĉapultepeko al la komunumo Chapultepec (Estado de México). Estas tiel ke la kastelo de Ĉapultepeko ne rilatas la la komunumo de Ĉapultepeko, kiu estas en la federacia ŝtato de Meksiko. La kastelo de Chapultepec estas kastelo meze de la parko de Chapultepec en Meksikurbo (México D.F.). Kiel ni plej bone povas solvi la aferon? Amike, Vikipediisto:Esperantst -- 189.228.129.72 22:06, 6. Sep 2009 (UTC)
Vi pravas: Kulpis la intervikiaj ligiloj, kiuj ligis la esperantan paĝon Chapultepec (Estado de México) al alilingvaj paĝoj pri la monteto, parko kaj lago Chapultepec en Meksikurbo (laŭ la guglo-maparo 46 kilometrojn distance), dum pri la malgranda komunumo krom en la esperanta vikipedia branĉo nur ekzistas artikola ĝermo en la angla, ankoraŭ ne en la hispana, des malpli en aliaj lingvoj. Mi ĝustigis tion. Por fine solvi la miskomprenon, bonus esperanta artikolo pri Chapultepec respektive Ĉapultepeko (la monteto, kun mencio de parko kaj lago), kaj aparte dua artikolo pri la kastelo. Ĉar vi iom specialiĝas pri meksikaj temoj, kaj ĉar la monto, parko, lago, zoo kaj kastelo de Ĉapultepeko estas tute interesaj temoj, ĉu vi mem emus plenigi tiun truon? Mi mem momente verkas artikoletojn pri la diversaj monunuoj kun nomo "peso", kaj komunan apartigan paĝon pri ĉiuj "peso"-valutoj, kaj do kompense "donacus al Meksiko" esperantan artikolon pri sia valuto...
ThomasPusch 13:35, 7. Sep 2009 (UTC)
Mi atentigas pri solvo de ĝustaj, sed neuzataj (nealidirekteblaj) kategorioj en la angla: :en:Category:Cities in Western Sahara. Narvalo 19:07, 7. Sep 2009 Mi aprezas vian laboron, Narvalo, sed ne bone komprenas kiel via rimarko rilatus al la temo Ĉapultepeko. ThomasPusch 20:28, 22. Sep 2009 (UTC)

Lieber ThomasPusch, ich habe Deinen Artikel "Bergstraße" in Esperanto gelesen! Da wir die Leistung der Bertha Benz von 1888 weltweit kommunizieren möchten, wäre es für uns hoch interessant, wenn unser Artikel auch in der Weltsprache Esperanto veröffentlicht würde. Hast Du Zeit, oder kennst Du jemanden der Interesse daran hätte, den Artikel in Esperanto zu übersetzen, bevorzugt aus der präziseren englischen Version? Vielen Dank im Voraus, --Edgar Meyer 10:46, 25. Sep 2009 (UTC)
Ist prinzipiell kein Problem, geht nur nicht sofort. Dass Bertha Benz selbst schon seit dem 5. Dezember 2003, als die Wikipedia noch ziemlich jung war, einen Esperanto-Artikel hat, hattest du bestimmt schon bemerkt. Aber um einen Artikel über die Route kann ich mich in den nächsten Wochen kümmern (ich will lieber keine zu schnelle Erledigung versprechen, abhängig von Job und Familie). ThomasPusch 15:47, 25. Sep 2009 (UTC)
Vielen Dank, lieber ThomasPusch! Für uns ist wichtig, daß der Artikel erscheint, nicht daß er sofort erscheint. Und das Problem ständigen Zeitmangels ist uns nicht fremd! LG, --Edgar Meyer 17:08, 25. Sep 2009 (UTC)

Kara amiko, ni ankoraŭ ne havas plenvaloran eo-version de la Vikifontaro. Ĉu eble vi konsentos meti sian subskribon en la liston de partoprenontoj de la projekto? Sen tio ĝi neniam estiĝos. Antaŭdankas! --RG72 04:36, 24. Dec 2009 (UTC)


Uzanto-Diskuto:ThomasPusch/Arkivo 2010

Saluton Thomas,
Koncerne vian demandon, la informo pri Cangallo devenis de la angla versio de la artikolo je la 20-a de majo 2008, kiam mi tradukis ĝin. Ĝi ekde tiam ŝajne malaperis, do eble ĝi malveras. Ne hezitu kontroli kaj forigi la informon. Kore, Thomas Guibal 07:18, 14. Jan 2010 (UTC)

Dankon pro la respondo. Mi iom dubas pri la fidindeco de la informo, kiu ankaŭ en la hispana artikolo pri li mankas, sed aliflanke mi ankaŭ ne povas pruvi la malon. Do mi provizore lasas la informon. ThomasPusch 17:59, 14. Jan 2010 (UTC)

Hello ThomasPusch. I'm sorry but I don't speak Esperanto. Could you please upload your file [[Dosiero:Navaro-dum-1037.png]] into commons, so I can use it in other wikis (esp. in :la:Garcias III Sanctii filius (rex Pampilonensium) and :la:Regnum Navarrae)?--Xaverius 22:15, 15. Jan 2010 (UTC)
 (done). ThomasPusch 09:48, 10. Feb 2010 (UTC)

Kara Thomas, vi skribis al mi pro "Avatar: The Last Airbender". Mi en la momento havas tro da taskoj kaj do ne povas plenumi vian peton. Krome miaj interesoj koncentriĝas nun pli al natursciencaj temoj, aktuale al tersciencoj, kvankam tiu ne estas mia fako. Sed mi sentas la devon, kontribui al natursciencaj artikoloj en Esperanto-vikipedio. Mi ĉiam ĝojas legi artikolojn de vi, ili ĉiuj montras vian lingvan kaj fakan kompetenton. Mi ŝatus foje konsulti vin retmesaĝe; xcu vi pretas doni al mi vian retadreson? --Alois 06:01, 20. Jan 2010 (UTC)
Se vi ekrane malfermis tiun-ĉi paĝon, en la listo "iloj" maldekstre vidu la ligilon "Retpoŝti ĉi tiun uzanton". Principe devus esti simple jen retpoŝti al mi. Mi neniam aktive uzis la jenan komunikovojon por retpoŝti al vikipediano, sed mem jam plurfoje tiuvoje ricevis mesaĝojn kaj ŝajne ĉiam senprobleme funkciis.
ThomasPusch 08:55, 20. Jan 2010 (UTC)

LearnNa'vi estas plagiatejo de WP-en, k do ne taŭgas kiel ligilo. Kwamikagami 22:07, 26. Jan 2010 (UTC)
Bone, dankon pro la atentigo: mi ne tiom detale komparegis la anglan vikipedian artikolon (imprese detalan) kaj la retejon, simple konstatis ke al mi la retejo aspektis tute informa kaj sen evidentaj danĝeroj. ThomasPusch 12:13, 27. Jan 2010 (UTC)

Mi ja pretigis la funkciigan kodon de la ŝablonoj sed elektis la kolorojn kaj simbolajn bildojn Petro Tomasovski, ne plu aktiva en Vikipedio. Mi tute konsentas ke tiuj koloroj povus esti pli mildaj, kaj cetere ke oni povus elekti aliajn simbolbildojn. Bv fari ĉiajn plibonigojn, mi certe aprobos ilin. Arno Lagrange ✉ @ ₪ 11:20, 5. Feb 2010 (UTC)
Kara Arno,
sen povi mem eksperimenti pri la paĝaro "naskiĝintoj en..." kaj "mortintoj en...", mi proponus
1-e elekti similajn, nuancajn kolorojn, kiuj harmonias inter si kaj kun la bluo kaj ruĝo de ekzistaj kaj neekzistaj ligiloj, ekzemple la koloroj
2-e nepre atenti ke ĉiuj skatoloj de paĝo estu same larĝaj (en kazo de dubo elekti samlarĝajn skatolomarĝenojn) kaj
3-e ĉi-tie rezigni pri la grafikaĵoj "lulilo" kaj "funebra ĉarego". Ili uzatas en la artikoloj "lulilo" kaj "funebro", do ne estos forĵetataj fare de iu roboto kiam ili ne plu uzatos en la kategorioj pri naskiĝintoj respektive mortintoj, sed en la kategorioj ili ne tre harmonias kaj ne helpas. Se estus taŭgaj piktogramoj, vere simple kompreneblaj, eblus pripensi meti tiujn, sed mi proponas rezigni pri ludema dekoro kaj havi simplajn, facile superrigardeblajn tabelojn en la kategorioj.
La paĝaranĝo de la kategorioj sume estas en ordo kiel ĝi estas nun, ankaŭ aliaj paĝaranĝoj el alilingvaj vikipediaj branĉoj estas same en ordo, do eblus ŝanĝi la aranĝon sed ne necesas: Mi proponas minimuman laborinveston kaj ŝanĝon nur laŭ la supraj tri eroj.
Sincere,
ThomasPusch 09:49, 6. Mar 2010 (UTC)

Kara Thomas, mi legis vian artikolon pri Laura Chinchilla - min perpleksigis la frazo: "kaj la 7-an de februaro 2010 ŝi fakte transprenos la oficon" - ĉu la ĝusta dato ne estas la 8-a de majo, kiel en la hispana versio? --Dominik 05:34, 10. Feb 2010 (UTC)
Jes klare, vi pravas: Mi kopiis la daton "la 7-an de februaro 2010" de supra frazo kaj volis ŝanĝi iujn literojn la "la 8-an de majo 2010" ("8 maj", 4 literoj), por ŝpari tajpadon, sed tiam mi forgesis ŝanĝi la literojn .... mi jam iom lacis hieraŭ vespere kaj ne plene atentis... Bone ke vi tiom rapide konsciiĝis pri la nelogikaĵo, dankon! Jam mi korektis la erareton. ThomasPusch 09:30, 10. Feb 2010 (UTC)

Kara Thomas, ĉio enorde - tiu artikolo donas bonan superrigardon al la politika kariero de Laura Chinchilla - estas rimarkinde ke en Latin-Ameriko virinoj nun sukcesas atingi altrangajn ŝtatajn postenojn. --Dominik 09:43, 10. Feb 2010 (UTC)

Saluton Thomas!, mi rimarkis, ke vi aldonis al la ŝablono  koderojn por ke montriĝu taŭga bildo okaze de ĝermoj pri "politiko de Germanio", "geografio de Germanio", kaj "germana politikisto". Mi tamen ĉiam pensis, ke en tiaj okazoj oni profitu la eblecon aldoni plurajn ĝermokategoriojn per unu ŝablono, ekz. jene:
* {{ĝermo|germana politikisto}} --> {{ĝermo|germano|politikisto}}
* {{ĝermo|geografio de Germanio}} --> {{ĝermo|geografio|Germanio}}
Je estiĝo de la novstila ŝablono jam estis esceptoj, ĉar kiam mi kreis ĝin jam ekzistis pluraj artikoloj pri brazilaj kaj italaj futbalistoj, kiujn oni kreis kiam ankoraŭ eblis uzi nur unu argumenton en la ŝablono, kaj kiujn mi ne korektis pro manko da tempo.
Kion mi vi opinias pri la afero? Amike, WinstonSmith 15:25, 17. Feb 2010 (UTC)
Mia ideo pri {{ĝermo|germana politikisto}} estas, ke sube ekaperu kategorio "germoj pri germana politikisto", kiun eblas ligi al la supera kategorio "germanaj politikistoj", kaj havas ĉiujn ĝermojn de germanaj politikistoj en unu ujo, por ebla cela ampleksigo ĝuste de tiu grupo de ĝermoj.
La ŝablono {{ĝermo|germano|politikisto}} donas tute belan keston pri la ĝermostato de la artikolo paĝofine, sed elprovinte ĝin ekzemple en la nova artikoleto pri la politikisto Thomas de Maizière, konstateblas ke apud la artikole metitaj kategorioj aperas plus-signo (kiu indiku pri pluraj, kaŝitaj kategorioj), sed alklakante tiun signon ne venas iu ajn plia kategorio: Mi pensus ke eble tiu ŝablonoformo kreus enordigon kaj en kategorion "ĝermoj pri germano(j)" kaj "ĝermoj pri politikisto(j)", sed eĉ ne tio.
Mia konkludo estas, ke oni preferu formon kiel {{ĝermo|germana politikisto}}, se oni volas enordigon en kategorion pri ĝuste tiu speco de ĝermo, kaj ke oni preferu la formon {{ĝermo|germano|politikisto}} se oni ne volas tian enordigon (ekzemple ĉar probablas ke la ĵus kreata ĝermo dum longa tempo restus sola en tia kreenda kategorio).
ThomasPusch 15:58, 17. Feb 2010 (UTC)

Saluton, mi aldonis en la tabelon la jenajn frazojn: 1940 ne okazis pro la dua mondmilito, 1944 ne okazis pro la dua mondmilito, ĉar mi opinias, ke indas havi tie eĉ la jarojn, kiam la olimpikoj ne okazis. Iu nekonatulo povus pensi, ke ni forgesis skribi tien la jarojn 1940 kaj 1944. Zuazua 08:46, 26. Feb 2010 (UTC)
Mi ne kontraŭas, nur iom simpligus per vortumo "1940 kaj 1944 ne okazis pro la Dua Mondmilito" por eviti ripeton, kaj tiam ankoraŭ proponas konsekvence pri la someraj olimpikoj aldoni "1916 ne okazis pro la Unua Mondmilito".
ThomasPusch 08:53, 26. Feb 2010 (UTC)

Bone. Zuazua 08:57, 26. Feb 2010 (UTC)
Por ĝenerala kompreno: Temas pri la jena ŝablono. TP

Kara Thomas, vi estas unu el la 3 plej aktivaj vikipediistoj kaj tial mi demandas vin, ĉu ne estus utila, se vi havus statuson de administanto? Ĉar vi preskaŭ ĉiu-tage ĉe-estas, vi tiel havus la eblecon ankaŭ kunhelpi en la protekto antaŭ vandalismo unuflanke, kaj aliflanke vi tiel povus rekte mem korekti, kiam vi foje per tajperaro kreas malkorektan paĝonomon aŭ volas forigi tian post alinomado. Same kiam temas pri forigo de malplenaj malkorektaj kategorioj, ktp. - Mi scias, ke vi apartenas al tiu speco de laŭdindaj kaj modestaj homoj, kiuj neniam volas sin meti en la centron kaj tial ne proponas vin mem. Sed se iu estis taŭga kaj kvalifikita kiel administranto, tiam vi. Aldona ŝarĝo tio en via kazo ja ne estas, ĉar ĉiu-kaze vi jam faras tiom por vikipedio, ke vi oni ne povas vere fari pli, en iu senco vi estas administranto sen administraj rajtoj, kaj tio kelkfoje estas obstaklo, kiam ion vi volas rapide fari, kio postulas la teknikajn eblojn de administranto. Se vi do ne rifuzas, tiam mi volonte proponus vin kiel administranto. DidiWeidmann 10:48, 2. Mar 2010 (UTC)
Viaj argumentoj bonas. Mia situacio ekde aprilo 2006 estas, ke mi ofte havas okazon vikipediumi en (malbone pagitaj, sed ne ĉiam laborintensaj) noktaj kuracistaj skipoj en mia kliniko, sen retkonekto, do mi hejme savas krudajn tekstojn en tekstprilaborilo, labore prilaboras kaj fine hejme enretigas la rezulton: Tia labormaniero bonas por verkado, sed malpli bonas por reta kontrolado kio krome aktuale okazas en vikipedio (tial mi relative malofte sekvas la evoluon de la kategorio "lastaj ŝanĝoj" aŭ partoprenas en la "diskutejo"). Nur foje mi ankaŭ hejme havas tempon en rekta retkonekto vikipediumi, krei kategoriojn, aldoni intervikiajn ligilojn aŭ ĝenerale sekvi la verkadon de aliuloj.
Krome mi dum la venontaj monatoj ŝanĝos mian laborpostenon kaj ankoraŭ ne bone scias kiel tiam aspektos mia vivo. Tamen tio ne devas soni deprimige: Mia motivo ja estas ŝanĝi al pli bona laborposteno. Nur mi ne scias kiel ekzakte estos.
Ĝustas ke ekde aprilo 2006 mi estas sufiĉe aktiva en Vikipedio, aparte en la esperanta branĉo, kaj - krom verki artikolojn - ofte korektas evidantajn tajperarojn, kreas necesajn novajn kategoriojn, kunkreas (kaj uzigas) ŝablonojn kaj faras aliajn taskojn kiuj ja estas administraj. Relative bone tio jam eblas sen statuso de administranto, sed vi pravas ke iuj taskoj pli simplas kun tiu statuso. Malgraŭ mia singardo kaj miaj duboj ne "voli promesi tro": Post pripenso mi ne kontraŭas proponiĝi kiel administranto.
Sincere, ThomasPusch 10:46, 6. Mar 2010 (UTC)

Kara Thomas, mi do proponis vin, vidu  ĉi-tie. Amike DidiWeidmann 22:00, 18. Mar 2010 (UTC)

:Kara Thomas, jes! Volonte mi bonvenigas doni al vi administrajn rajtojn. Moldur 15:13, 24. Mar 2010 (UTC)

: Mi subtenas vian kandidatiĝon. Laŭregule, rajtojn vi ricevos du semajnojn post kandidatiĝo. Ŝajnas ke vi ricevas multajn subtenojn

Saluton, mi estis atentigita pri la teksto "escepto en tio estas la argentina grafikisto kaj ĵurnalisto Francisco Luis Veuthey, multjara redaktoro de la revuo Kontakto, kiu laŭ propra eldiro reagis per forta alergio kaj embarasiĝis ne voli montri tion al la gastigantoj." kiun vi skribis en la artikolo Tarator kaj ricevis plendon pri ties neenciklopedieco. Ĉar mi mem emas konsenti, ke tiaj klaĉoj ne apartenas al enciklopedio, mi forigis ĝin el la artikolo. Marek "Blahma" BLAHUŠ 14:26, 31. Mar 2010 (UTC)
Mia celo ne estis klaĉi pri Francisco, sed mi foje emas ligi iujn informojn al Esperanto respektive esperantistoj en artikolojn, kiuj en si mem ne estas movadaj. Tiun teknikon ofte aplikas gazetaj ĵurnalistoj, kiuj ligas temojn "ŝajne fremdaj al la legantaro" al iu informo pli proksima al la legantaro - se ekzemple loka gazeto pri certa urbo ne simple raportas pri malproksima Universala Kongreso de Esperanto (kaj iuj averaĝaj legantoj de la urba gazeto eble demandos, kiel tia temo rilatu al ili), sed intervjue raportas pri civitano de la urbo, kiu vojaĝis al tiu kongreso kaj revenis al la hejmurbo kun multaj novaj internaciecaj impresoj...
Laŭ mi rilatigoj de iuj artikoloj al Esperanto aŭ esperantistoj rajtas esti kaj ne aŭtomate konsideriĝu "neenciklopediaj". Se en firmao aŭ socia movado aŭ iu scienca fako laboras aŭ -is konata esperantisto, tio rajtas menciiĝi en la artikolo pri la firmao aŭ socia movado aŭ scienca fako. Se aperis libro en Esperanto pri iu konkreta temo, tio rajtas esti flankinformo en artikolo pri la temo, ktp. Tamen mi konfesas, ke la informo pri la forte malŝata reago de Francisco Veuthey pri la supo Tarator estas ĉe la limo inter rilatigo de temo al Esperanto unuflanke kaj simpla klaĉo aliflanke. Mi do ne protestas forigi ĝin. Ja restas la rilatigo al Esperanto, ke en la esperantlingva libro "internacie kuiri" aparte elstariĝas recepto pri la supo - kaj do sen ajna dubo certe ne konsidereblas klaĉo.
Mi substrekas ke esperantlingva enciklopedio rajtas havi esperantistan nuancon kaj esti pli ol nur laŭvorta traduko el la angla aŭ rusa aŭ alia granda nacia lingvo... Male: Mi kritike konfesas ke mi mem samkiel aliaj vikipediistoj plej ofte maltro atentas pri tia rilatigo al Esperanto, simple ĉar dum verkado aŭ tradukado pri iu temo ni forgesas pri tiu ĵurnalisma atentoveka tekniko. Aliaj vikipediistoj cetere povas tion fari ankoraŭ multe pli bone ol mi, kiu ja estis proksime ligita al la Esperanto-movado dum 20 jaroj sed vivas ekster ĝi dum la lastaj 14 jaroj, do malhavas multajn aktualajn informojn.
ThomasPusch 15:13, 31. Mar 2010 (UTC)
PS: Por ekzemplo de tute diskreta rilatigo de artikolo al esperantistoj ekzemple vidu la foton maldekstran en la artikoleto cikonio...
Mi kore dankas al vi pro via detala klarigo. Nun mi jam pli bone komprenas viajn intencojn. Mi pludonis vian klarigon al la persono kiu malkonenta atentigis min pri la "miso" en la artikolo. Mi instruis lin, kiel reagi, se li mem plu volus engaĝiĝi en diskuto. Marek "Blahma" BLAHUŠ 22:23, 5. Apr 2010 (UTC)

[Komence de aprilo 2010 en akcidento rompiĝis pieda osto de mi, necesis operacio je malfacilaj cirkonstancoj en Litovio, iom problemis la sekva transporto al okcidenta Eŭropo kaj dum pli ol tri monatoj mi povis neniel paŝi per tiu kruro, kvankam post ses semajnoj pro financa premo mi decidis daŭrigi la profesian laboron de kuracisto en psikiatria hospitalo, en kiu ne saĝis labori kun tia malhelpo...]
Kara Thomas! Bonan resaniĝon deziras al vi kaj kore salutas Moldur 09:52, 14. Apr 2010 (UTC)

Saluton, Thomas. Espereble vi tre baldaŭ resaniĝos. Kore --Tlustulimu 11:08, 14. Apr 2010 (UTC)
Dankon! Thomas 13:55, 14. Apr 2010 (UTC)

Saluton Thomas, ĉu vi povus atentigi vikipediiston Pravoslav8, kiu senĉese alinomas vortojn en artikolo pri ciganoj al romaloj? Romalo eĉ ne estas en PIV. Liaj kontribuoj estas jen: . Dankon. Zuazua 07:29, 22. Apr 2010 (UTC)

Forigenda estas ankaŭ Diskuto:Romaloj. Zuazua 07:56, 22. Apr 2010 (UTC)

Saluton. Ĉu la propra asocio elektis la vorton Kotdivuara anstataŭ Eburborda? Tiele ili elektis la francismon anstataŭ la esperantan nomon? --Seminario 10:46, 22. Apr 2010 (UTC)
Jes, ili mem elektis, kaj mi mem komence miris pri la por mi nekutima formo. Vidu la retan ligilon  pri bazaj informoj pri la asocio en la retejo de UEA. Se vi volas, vi povus esprimi vian miron ĉe la asocio mem aŭ ĉe UEA - mi ne kulpas, nur respektis la asocian nomon (kiel faras UEA, kiu mem - vidu la paĝotitolon "ebur-bordo.html" - principe uzus la nomon Ebur-Bordo).
ThomasPusch 10:51, 22. Apr 2010 (UTC)

Dankon pro la atentigo. Ĉu vi bonvolus kontroli, ĉu ĝustas nun? Antaŭdanke, --Bea 13:42, 22. Apr 2010 (UTC)
Dankegon pro via helpo! Amike, --Bea 13:57, 22. Apr 2010 (UTC)

Saluton, Thomas. Mi ĵus vidis, ke vi okupiĝas pri artikoloj, kiuj temas pri blazonoj de landoj. Ĉu mi kreu por ili novan informkeston? Se jes, kiujn parametrojn ĝi havu? Kore --Tlustulimu 18:23, 27. Apr 2010 (UTC)
Mi post pripenso decidiĝis kontraŭ porpa informkesto, ĉar la alilingvaj modeloj havas amason da parametroj, por kovri ĉiun eblan bezonon, sed ĝis nun mi spertis ke tre malmultaj parametroj uziĝas. Se oni havas libere adapteblan keston po artikolo, oni pli simple adaptiĝas al la tre malsamaj politikaj situacioj en la unuopaj landoj. Mi persone pensas ke eblas pli bone elturniĝi sen ŝablona informkesto ol kun ĝi. Ĉu enorde? ThomasPusch 18:28, 27. Apr 2010 (UTC)
PS: Tamen pro unueco mi ankoraŭ iom post iom aplikos la saman dezajnon al la pli aĝaj paĝoj pri naciaj blazonoj - mi timas, ke pli multo el ili ĉiukaze estis verkaĵo de mi, ĉar pri tiu krompaĝo flanka al ĉiu ajn artikolo pri nacia ŝtato ŝajne ne multaj vikipediistoj ĝis nun entuziasmiĝis...

Saluton, mi estas Smash kiu kreis la ŝablonon informkesto ekstersunsistema planedo, sed ĉar mi ne tro bone konas la kodon por tiaj aferoj, la rezulto ne estis tiom bona ol esperite. Mi plana redakti plurajn artikolojn pri ekstersunsistemaj planeodj kaj la informkesto donus al ili tre bonan aspekton, do mi petas helpon por plibonigi ĝin. Mi ŝatus ke ĝi similu al kio aperas en la angla vikiartikolo 14 Herculis c sed mi ne sukcesas. Ankaŭ okzas ke la informkesto aperas en la suba parto de la artikolo anstataŭ en la la supra parto, kial okazas tiel?
Dankon 08.05.2010

Saluton, Smash. Mi ĵus korektis tion, ke la kesto aperas je la fino. Mankis simpla kodero |} je la fino de la tabelo. Kore --Tlustulimu 15:42, 8. Maj 2010 (UTC)

: Koran dankon, Tlustulimu. Ĉu eble vi ankaŭ povas helpi plibonigi ĝin, por ke ĝi estu pli belaspekta kaj kompleta ?? Kore -- Smash 8. Maj 2010

::Ne dankinde, Smash. Mi jam forigis la strangajn spacojn, kiuj aperis en PSR B1257+12 A. Kaj mi aldonis la ŝablonon  al la informkesta fino. Kore --Tlustulimu 15:56, 8. Maj 2010 (UTC)

:::(+) Ĉu estu pliaj parametroj? Se jes, kiuj? --Tlustulimu 15:57, 8. Maj 2010 (UTC)
Bele, ke vi tiom bone interkomunikas sur mia diskutpaĝo. Mi havas la impreson ke mia pli detala atento ne estas bezonata. Sentu vin liberaj fini la diskuton ĉi-tie. ThomasPusch 16:10, 8. Maj 2010 (UTC)

Firstly, thank you for your work on translating Moskva Venko-Taga Parado 2010. I am not sure if you may have noticed that most of the photos (and all of the videos) on :en:2010 Moscow Victory Day Parade come from Kremlin.ru under a Creative Commons licence as noted at :commons:Template:Kremlin.ru - you may notice that this template does not yet have an Esperanto translation/documentation. Is there any possibility that you may be able to do the Esperanto translation of this template? If you don't know how to do the actual documentation, you may place the translation on my English Wikipedia or commons talk page (same username), and I can do this up. Any assistance you can give would be great. Cheers, --Russavia 23:01, 12. Maj 2010 (UTC)
No problem:  Jam farite (Сделано): Here. Greetings, ThomasPusch 08:50, 13. Maj 2010 (UTC)

Saluton Thomas Pusch, mi vidis, ke vi ŝanĝis la ŝablonon:Romiaj provincoj. Kial vi enmetis tabelon kaj forprenis la ŝablonon Navigilo2, uzata nur por navigiloj? Kore, --★ → Airon 19:10, 30. Maj 2010 (UTC)
Saluton Michael, mi komentis mian paŝon en la koncerna diskutpaĝo. Estas bone pliordigi malordajn paĝojn (kaj mi apreze vidas ke vi multon faras tiudirekte), sed mi ne pensas ke necesas perforte premi ĉiun funkciantan navigilon en la dezajnon "navigilo2". Ĉi-tie la ĝisnuna dezajno - kiom ajn simple programita ĝi estas (en simpla tabelo) - ŝajnis kaj ŝajnas al mi pli bona ol la de vi proponata ŝanĝo. Pardonu se mi nur komentis mian paŝon en la artikola diskutpaĝo kaj ne aldone ankaŭ en via persona... Nun mi devas liberigi la komputilon - se vi volas pli detalan komenton de mi morgaŭ, vi realskribu min.
Sincere, ThomasPusch 19:56, 30. Maj 2010 (UTC) (sufiĉas se vi nomas min Thomas, "Thomas Pusch" sonas tre formale...)

Saluton ThomasPusch. Kial vi forigis kategoriojn Eldonaĵoj de XXX? P.Fiŝo§@₪ 05:36, 7. Jun 2010 (UTC)
Mi sabate forigis tri neuzatajn kategoriojn. La loglibro notas:
* 21:27, 5. Jun 2010 ThomasPusch forigis "Kategorio:Eldonaĵo de Izvori"  (Malplena kategorio: Estu ":kategorio:Eldonaĵoj de Izvori")
* 21:24, 5. Jun 2010 ThomasPusch forigis "Kategorio:Hungara Esperanto-Asocio"  (Malplena kategorio: Devas esti ":Kategorio:Hungaria Esperanto-Asocio")
* 21:11, 5. Jun 2010 ThomasPusch forigis "Kategorio:Eldonaĵo de Le Monde Espérantiste"  (Malplena kategorio: Estu ":kategorio:Eldonaĵoj de Le Monde Espérantiste")
En la unua kaj tria kazo simple mankis la plurala finaĵo "-j", en la dua centra litero "-i" (la organizaĵo mem nomas sin "Hungaria Esperanto-Asocio"). Mi en la listo pri forigendaj artikoloj vidis vian peton forigi pliajn kategoriojn kiuj mise malhavas la pluralan finaĵon "-j", sed de tiu listo nun nur forigis la kategorion pri Bero (de kiu ekzistas bona kategorionomo Eldonaĵoj de Bero. Do fakte mi tute ne konscias esti foriginta eĉ solan kategorion, kies nomo estus "eldonaĵoj de ..." (plurale).
Ĉu mi jam respondis al via demando, aŭ al kio vi aludas? Ne hezitu klarigi vian demandon - mi sendube neniam forigus ion malbonintence, kaj en kazo de dubo ankaŭ eblus vidigi aŭ malfari forigon...
Sincere, ThomasPusch 10:41, 7. Jun 2010 (UTC)

Saluton, I don't know if you've seen my message on the forum. Maybe you can help us. I wish you a pleasant and sunny summer. Koran dankon! Capsot 17:03, 7. Jun 2010 (UTC)
Pardon me: What forum you are talking about? ThomasPusch 19:34, 7. Jun 2010 (UTC)

Sorry, I should have been more explicit but I am new here, I meant the Komunuma Portalo. Sorry again. Have a nice day.Capsot 20:17, 7. Jun 2010 (UTC)

Kara Thomas, ĉu vere H. Keupp estas filo de katolika vilaĝa pastro? Tio ja estas iom dubinda. Mi supozas ke tamen protestanta. Prefere rekontrolu, kaj eble forstreku la vorton "katolika" ĝis vi trovos evidentigon de tiu aserto. Amike kaj sincere salutas Moldur 21:58, 16. Jun 2010 (UTC)
Prave! Mi verkis iom tro haste, kaj tiom profunde havas en mia cerbo la ligon bavareco=katolikeco ke enŝteliĝis la vorto "katolika". Kaj tio kvankam mi verdire konas multajn bavarajn protestantojn :-), scias pri la grandaj diferencoj inter bavaroj ĝenerale kaj frankonoj aparte kaj mem por Esperanto aktivis en granda protestanta kongreso en la "katolika" bavara ĉefurbo Munkeno - mi do devus povi diferenci... Koran dankon pro via atento: la vorto "katolika" jam estas strekita, kaj la vorton "vilaĝa" (el la germana teksto) mi ankaŭ forprenis, ĉar ĝi ne ŝajnas al mi esenca. Kontrollegado de novaj tekstoj ja estas utila tasko! Ĉiukaze la prelego de H. Keupp, kiun mi aŭdis sabate (vidu la fotoindikon), estis tute interesa, kaj tial li kompense ricevis artikoleton en nia vikipedio. ThomasPusch 05:48, 17. Jun 2010 (UTC)

Saluton, kaj dankon pro viaj klarigoj. Sendube "partnera urbo" estas almenaŭ same bona esprimo kiel "ĝemela urbo", eble pli bona, ĉar ĝemelojn oni ne povas elekti. Mi antaŭe neniam vidis tiun ĉi esprimon kaj pro tio supozis, ke temas pri germanismo.
Tamen mi ne konscias, ke mi faris tian ŝanĝon en la artikolo pri Tyresö. En via versio de 2010-06-11 (kaj en antaŭaj versioj) estis la germana esprimo "Partnerstädte". Ĝin ŝanĝis ne mi, sed Vikipediisto:Kani, al "Ĝemelitaj urboj". Ĉar miaopinie "ĝemeli" ne estas transitiva, mi ŝanĝis al "ĝemelaj". Jen mia sola krimo.
Per via deklaro, ke mi "probable ankaŭ alie" faris tiun ĉi ŝanĝon, vi iom maltrankviligis min. Mia memoro nenion tian indikas, sed vi ja certe havas kialon por aserti tion. Mi trarigardis miajn kontribuojn ĉi-jarajn, sed ne trovis, ke ie mi ŝanĝis ion rilatan al "partneraj urboj". Povas esti, ke en pasintaj jaroj mi faris. Tiuokaze mi petas pardonon.
Rilate al la artikolo pri Tyresö mi nun ne scias, kion fari. Certe vi ne deziras, ke mi remetu la germanan vorton "Partnerstädte". Pro tio mi proponas, ke vi mem ŝanĝu tiel, kiel vi volas. Mi certe ne komencos redaktomiliton.
Ĉion bonan, Aisano 20:40, 20. Jun 2010 (UTC)
Tre bone, dankon pro viaj klarigoj - vi tute pravas ke "ĝemelaj" pli bonus ol "ĝemelitaj" kaj Kani sendube havis bonan intencon fintraduki la forgesitan germanlingvan vorton "Partnerstädte" ... aparte de tio ke klare ankaŭ mi bonintencis fine en Esperanto plenigi la truon de vikipedia artikoleto pri Tyresö, movade "grava" loko pro la samnoma deklaracio, kvankam mi pretervidis traduki el la germanlingva tekstomodelo tiun unu vorton. Mi tre ĝojas ke ne temas pri superflua redaktomilito kaj pardonpetas supozi ke vi eble ankaŭ alie faris tian ŝanĝon: Mi simple supozis, sen fakta bazo (alikaze mi forlasintus la vorton "probable"), kaj pardonpete konfesas ke sen havi konkretan suspekton devintus skribi "eble", ne "probable"... Iom mi lastatempe streĉiĝis pri aliaj redaktomilitetoj, pardonu ke tio fuŝetis mian tonon :-).
En la teksto "Tyresö" mi fintradukos la germanan vorton per "partneraj urboj", kaj fino.
Havu bonan tempon, ThomasPusch 11:03, 21. Jun 2010 (UTC)

Bonege – eble ankaŭ mi ne estis plej bonhumora skribante mian respondon. Tio okazas. – Aisano 18:17, 21. Jun 2010 (UTC)

Saluton, ThomasPusch, mi rimarkas, ke vi enmetas multloke la informon, ke iu futbalisto "aktuale partoprenas la matĉojn pri la Futbala Mondpokalo 2010" aŭ simile. Tre bone – sed tiaj informoj eksaktualiĝos post kelkaj semajnoj. Ĉu vi volas tiam okupiĝi pri la forigo de la vorto "aktuale" kaj la ŝanĝo de "partoprenas" al "partoprenis"? Mi certe ne kontraŭas, sed ĝi ŝajnas laboro nefruktiva kompare al kelkaj semajnoj, dum kiuj la vorto "aktuale" estas ĝusta.
Nur persona opinio. Mi ne tre kompetentas pri futbalo, sed certe por multaj, eĉ multegaj, ĝi estas temo ege grava.
– Umberto 20:12, 27. Jun 2010 (UTC)
Nu, ne estos multaj artikoloj, kaj mi konscias pri la duobla laboro post iom da semajnoj ŝanĝi la as-formon al is-formo. Tamen eĉ pli stulte estus nun skribi "partoprenis", kiam la evento ankoraŭ okazos du semajnojn. Mi vole-nevole havos la laboron post iom da semajnoj (aŭ tiam kiam la koncerna teamo hejmenvojaĝos el Sud-Afriko, do eble jam tre baldaŭ) reviziti kaj korekti la artikoloĝermojn, sed ĉar temas pri superrigardebla nombro da tekstoj mi pretas kaj faros.
ThomasPusch 20:50, 27. Jun 2010 (UTC)
PS: Mi eĉ ne dirus ke futbalo por mi persone estas treege grava... Mia 6-jara filo entuziasmas pri la mondpokalo, kaj multaj el miaj junaj pacientoj ankaŭ (jam tial necesas al mi esti informita). Mi interesite sekvas la evoluon, sen ekstremaj emocioj, sed ĉiukaze mi konscias ke la naciaj teamoj kaj multaj unuopaj futbalistoj estas personoj de publika intereso kaj ke tial ili meritas mencion en vikipedio. Kiel eblas vidi, miaj ĝermoj pri unuopaj futbalistoj estas tre mallongaj, koncize mencias nur la plej esencajn informojn... Mia nuna celo estas nur havi plej bazajn informojn. Sed ĉar mi per la ĝerma koncizeco ŝparas multan tempon kompare al pli longaj artikoloj, al mi tute enordas investi la laboreton post iom da semajnoj reviziti la paĝojn por ŝanĝi la as- al is-formo...

Saluton Tomaso, mi ĵus revenis el IJK 2010 kaj klopodis tuj almenaŭ iomete verki pri ĝi en la koncerna artikolo. Rerigardinte la liston ĉe Internacia Junulara Kongreso, mi tre pozitive surpriziĝi rimarkinte, ke evidente plejparte vi kreis/redaktis artikolojn pri ĉiuj IJK-j okazintaj, kio delonge mankis al mi (ekz. kontraste al la UK-j). Mi nur demandas vin: De kie vi prenis la informojn? Mi ja mem antaŭe volis fari samon, sed informojn ne havis; kaj ĉiukaze indus noti la fonton ĉe la artikoloj, almenaŭ ĉe kelkaj. Krome mi ŝatus atentigi vin, ke la markilo "<center>" en la Vikipedio (kaj ne nur tie) estas arkaiĝinta, tial vi prefere ne uzu ĝin. Finfine, centrigitaj bildopriskriboj ne estas kutimaj kaj oni preferas simple lasi la tekston aperi tiel kiel la aktuala stilfolio preskribas - tiel tiajn detalojn de la aspekto povas influi la uzanto mem, malkiel se vi per "center" ordonas centrigitan aspekton. Tio tamen estas nur teknikaĵo, kaj mi per tiu ĉi kontribuo unuavice volis laŭdi vian laboron kaj danki pro ĝi! Marek "Blahma" BLAHUŠ 12:36, 2. Aŭg 2010 (UTC)
Mi en multaj artikoloj nur prenis la bazajn informojn pri loko kaj nombro de partoprenantoj, kiuj jam estis en la listo de la artikolo "IJK", kaj eble aldonis iom da bazaj informoj pri la kongresa urbo - el alilingva vikipedia artikolo pri la urbo: la rezultan teksteton mi sincere deklaris artikola ĝermo. Tie kie mi aldonis pliajn informojn, mi se eble indikis skriban fonton (ekzemple en la artikolo IJK 1986 eĉ historian artikolon de mi mem, tiam 21-jara), sed en multaj aliaj kazoj mi mem havis iom da informoj ankoraŭ en la kapo - ekzemple ke la urbo de la IJK 1992 elektiĝis memorige "pri la malkovro de Ameriko fare de eŭropanoj en la fama vojaĝo de Kristoforo Kolumbo 500 jarojn antaŭe, kaj ankaŭ pri la fondo de la urbo Montrealo, la plej granda urbo de la franclingva kanada regiono Kebekio, antaŭ 350 jaroj". Eĉ se ne mi, sed nur mia fratino kaj multaj amikoj persone estis en tiu IJK, mi ja havis multajn informojn pri la tiama IJK-organizado, tiutempe estante aktiva estrarano de TEJO. Tamen mi delonge ne plu havas paperajn kopiojn de la estrarkunsidaj protokoloj, kaj ankaŭ krome apenaŭ konservis iujn esperantlingvajn paperaĵojn (gazetojn, kongresajn librojn ktp.). La malmultajn de mi konservitajn fontojn (ekzemple la dua informilo de la IJK 1979, titolpaĝo de kongresa libro pri la UK 1987, insigno de la IJK 1988 ktp.) mi plejparte jam vikipedie "ekspluatis". ThomasPusch 07:57, 5. Aŭg 2010 (UTC)

Saluton Thomas! Ĉu vi povas redakti MediaWiki:Common.css aldonante sube de la paĝo la sekvan kodon, por ke la ŝablono:LimigitaIndekso funkciu?
/* Klasoj por Ŝablono:LimigitaIndekso */
.toclimit-2 .toclevel-1 ul,
.toclimit-3 .toclevel-2 ul,
.toclimit-4 .toclevel-3 ul,
.toclimit-5 .toclevel-4 ul,
.toclimit-6 .toclevel-5 ul,
.toclimit-7 .toclevel-6 ul { display: none; }
Dankon, --★ → Airon 08:55, 17. Aŭg 2010 (UTC)

Saluton! Ĉu vi unuademande ankoraŭ povus pli detale klarigi kion ekzakte la ŝanĝo celu? Kaj ĉu duademande ne estus pli praktike se anstataŭ mi, kiu ĝis nun ankoraŭ ne okupiĝis pri la kodaro, la administrantoj Tlustulimu aŭ Arno Lagrange, kiuj laste plejparte prilaboris la kodon kaj do enlaboriĝis, farus la ŝanĝon?

Sincere ThomasPusch 18:40, 17. Aŭg 2010 (UTC)

: Saluton! Ĝi kaŝas erojn de la indekso per CSS- klasoj, kiel videble ĉi tie. Mi petas al alia administranto se vi timas pro eraroj. Kore, --★ → Airon 17:45, 21. Aŭg 2010 (UTC)

::Resaluton kaj dankon pro la klarigeto. Tamen jes mi proponu ke vi prefere (vidu supre) demandu al Tlustulimu aŭ Arno. Mi pretas sen finenlaboriĝo fari la ŝanĝon se ili ambaŭ ferias kaj ne reagas, sed forte supozas ke ili ja povas helpi. Sukceson! Sincere, ThomasPusch 16:55, 22. Aŭg 2010 (UTC)

Saluton, mi ĵus korektis en kelkaj el viaj lastaj artikoloj pripolitikaj kelkajn erarajn putĉojn al puĉo. Amike.--kani 22:36, 18. Aŭg 2010 (UTC)
Koran dankon. Mi cerbumas kio okazis al mi ke mi plurfoje mistajpis... eble mi pasintmonate tro multe skribis pri futbalo kaj influiĝis pro la vorto matĉo, kiu ĝustas sed aspektas al mi tiom stranga ke mi ĉiufoje devis devigi min skribi la esperantlingve nekutiman konsonantokombinon "tĉ": Mi tre atentos ke neniuj pliaj vortoj erare infektiĝos! Redankon, ThomasPusch 11:37, 19. Aŭg 2010 (UTC)

Saluton, Thomas. Mi ĵus tradukis la artikolon mikroformatoj el la germana versio (:de:Mikroformate). Ĉu vi povus provlegi kaj iomete korekti ĝin? Amike --Tlustulimu 14:55, 8. Sep 2010 (UTC)
Jen mia propono de eta pluredakta paŝo. Videblas pluraj ruĝaj ligiloj, kiuj ne misruĝas sed vere signas temojn ĝis nun mankajn en la esperantlingva vikipedio. La stilo ne perfekte glatas, sed la temo vere tre specifas kaj ne facilas meti la klarigojn en vere simplan lingvaĵon. Eble tamen mia plupaŝo estas iom da helpo. Almenaŭ mi riparis iujn mise ruĝajn ligilojn, pri kiuj tamen ekzistas esperantlingvaj tekstoj kaj kiuj facile ligeblis.
Sincere, ThomasPusch 16:31, 8. Sep 2010 (UTC)

Dankon, Thomas, pro via rapida glatigo de la artikola stilo kaj la bluigo de kelkaj ligiloj. Amike --Tlustulimu 16:34, 8. Sep 2010 (UTC)

Saluton, Thomas. Eble vi rimarkis mian unusemajnan blokon de Jujijo post lia kverelema diskutado kaj ĝenemo pri aliaranĝo de funkciantaj ŝablonoj. Li ja estis kelkfoje admonita en la diskutoj, ne nur de mi, sed ankaŭ de aliaj. Sed li ne ŝanĝis sian diskutomanieron. Krome li sendiskute rekreis kelkajn ŝablonojn kaj poste kritikis la malfarojn en nekolega maniero.
Nun mi havus lingvan demandon al vi. Kiel oni povus traduki la germanan verbon "trollen", kiu en tiaj kazoj estas ofte uzata en la germana vikipedio? Amike --Tlustulimu 10:36, 13. Sep 2010 (UTC)
La verbo troli, teorie lingve ebla, probable ne estus bone komprenebla de ĉiuj. Vi pensas pri "agi/konduti kiel interreta trolo", ĉu ne? Kial ne simple uzi tiun vortumon?
ThomasPusch 11:16, 13. Sep 2010 (UTC)

Dankon, Thomas, pro via lingva rekomendo. Amike --Tlustulimu 16:44, 9. Okt 2010 (UTC)

Saluton, Thomas. Mi ĵus trovis la ŝablonon . Alia uzanto kreis ĝin, sed ne tradukis la parametrojn. Tial mi ĵus kreis provejan version laŭ la germana versio :de:Vorlage:Infobox Fernsehsender. Sed mi ne scias, kiel traduki "Rechtsform" esperanten. Kaj kiujn parametrojn mi prenu el la nuna versio, sed tradukitaj? Do mi preferus anstataŭigi la nunan kodon per kodo laŭ la germana versio, sed eble kun pliaj parametroj. Amike --Tlustulimu 13:11, 9. Okt 2010 (UTC)

Mi trarigardis kelkajn el ili. Hodiaŭ 24a de oktobro, mi ĵus rimarkis ke en la koncerna artikolo de la lando foje mankas eĉ mencio de la monunuo. Mi metis kelkajn de tiu ĉi tago, sed ne de aliaj. Ĝis.--kani 19:16, 24. Okt 2010 (UTC)
Jes, estas hontinde kiom trua la esperantlingva vikipedio estas rilate al monunuoj, sed mencii ruĝan ligilon pri monunuo en informkesto de landa artikolo sen ke ĝerma artikoleto pri la koncerna monunuo jam ekzistas ankaŭ ne estas granda helpo. Plej utilas iom post iom meti ĝermajn artikolojn pri la monunuoj, kaj tiam vidi ĉu en ĉiu landa artikolo estas taŭga mencio, kaj eventuale en la kontinentaj artikoloj (kiel ekzemple en la teksto Ameriko#Valutoj), plus ankoraŭ en iuj informkestoj (kiel ŝablono:valutoj de Ameriko). Vi vidas ke mi laboras tiudirekten, senrobote iom-post-iome verki ĝermon post ĝermo. La truoj fermiĝos. -- Sincere, ThomasPusch 20:52, 24. Okt 2010 (UTC)

Kara Thomas, jes ja, truoj estegas - kaj ĉiam estegos. ja vikipedia (aŭ enciklopedia) laboro neniam finiĝas. Estas kontentiga sento fermi truojn en iu kampo iom post iom - post kio oni pluiros al alia kampo, eĉ pli truoplena, kaj komencas ŝtopi tie... Nuntempe mi (ĉefe) ŝtopas truojn pri pereintaj ŝtataoj en Eŭropo, sed ankaŭ volonte korektas ajnajn eraretojn jen kaj jen en Vikipedio. Amike, Moldur 19:59, 25. Okt 2010 (UTC)
Kara Thomas, mi vidis vian rimarkindan laboron koncerne monunuojn - rilate Maŭrician rupion, mi aldonis bildon de monero de 1 rupio, trovitan en Vikipedio. Bedaŭrinde mi ne trovis liberan bildon de bankbileto: sur ili estas skribaĵoj en barata lingvo (mi ne povas diri kia). --Dominik 16:20, 5. Nov 2010 (UTC)
Dankon pro la aldono de la monero, kaj pro la laŭdo ... la laboro krei tiom da, pro tempoŝparo ne-multe-pli-ol-ĝermaj artikoloj estas iom teda, sed la artikoloj - kaj same la kreo de pri tre multaj landoj mankantaj bazaj kategorioj "ekonomio de Ikslando" - ja estas bezonataj. La bildo de la maŭricia monero tute taŭgas, la ĝisnun sole komuneje havebla bildo de monbileto :dosiero:200 rupi.jpg pro multe da ligna fono ne estas tro bonkvalita - la monera bildo tute pli taŭgas. Cetere mi divenus, ke temas pri la tamila (supre) kaj hindia (sube) lingvoj.
ThomasPusch 16:38, 5. Nov 2010 (UTC)

Dankon pro la interesa bildo - mi posedas nur iom malnovajn biletojn de 10 rupioj kun bildo de Dido kiel akvomarko. Korajn salutojn --Dominik 17:04, 5. Nov 2010 (UTC)

Saluton, Thomas. Mi ne bone esploris la aferon kaj aldonis interviki-ligilojn laŭ alia lingvo. Do vi povas ŝanĝi la ligilojn se vi opinias ke ili ne estas ĝustaj. --Verdulo 17:25, 30. Okt 2010 (UTC)

Saluton Thomas, mi dankas vin pro la mesaĝo. HVortaro perfidis min :) Mi ne plu uzos la vorton tiamaniere.--Fiorix F1  12:51, 1. Nov 2010 (UTC)

Kio mi devas fari por deletigi foto kun kopirajto? --{{subst:Vikipediisto:Chabi/Subskribo}} 20:57, 7. Nov 2010 (UTC)
Simple tajpu {{Forigu|Kialo de la forigo}}. Ĉu tio respondas vian demandon?
ThomasPusch 21:00, 7. Nov 2010 (UTC)
Jes, dankon. Ĉu vi povas deletigi? --{{subst:Vikipediisto:Chabi/Subskribo}} 21:02, 7. Nov 2010 (UTC)
Andy demandis ĝia deleteco --{{subst:Vikipediisto:Chabi/Subskribo}} 21:08, 7. Nov 2010 (UTC)
Bone, se tiel estas. Tamen via forigopeto ne vidigas ke origine temis pri lia propra peto. Mi lasis en lia diskutpaĝo noteton. Se li reagas kaj konfirmas la peton, tiam la dosiero povas esti tuj forigata. Se li malkonsentas kaj havas bonajn argumentojn por teno, tiam necesus pludiskuti. Li do mem propranome diru koncizan opinion. Ĉu bone?
ThomasPusch 21:14, 7. Nov 2010 (UTC)
Ĉu vi povas traduki la lasta mensaĝo al la angla? --{{subst:Vikipediisto:Chabi/Subskribo}} 21:17, 7. Nov 2010 (UTC)
[Nekutima peto, sed estu tiel ... an unusual question, but may it be so :-)] Translation: "OK if it's that way. Your deletion request doesn't show clearly though that the request really originally is his own one (it's posted from your account and not from his...). I therefore left him a short message in his own talk page. If he reacts and confirms the request, the file can be deleted immediately. If he disagrees and has convincing arguments in favor of keeping the file, than it would be necessary to continue the discussion. He should have the opportunity to briefly express his opinion in his own name. OK so?"
Sincere, ThomasPusch 10:23, 8. Nov 2010 (UTC)

Saluton Thomas-san! Mi ne kontraŭas vian alinomadon de la artikoloj. Sed mi esperas ke vi diskutus pri tiel granda kaj grava alinomado en diskutejo. Kiam iame Vastalto-san proponis alinomadon 'prefektujo' al 'gubernio', ni diskutis pri ĝi (rezulte, mia opinio,"konservado de prefektujo" malvenkis...).
Antaŭ ĉio, mi dankas al vi. Dankon por zorgoj pri artikoloj kiujn mi ne zorgis pro mia okupateco de laboro. Se vi havas demandon pri japanaĵoj, bv. demandu al mi. Sincere.
PS: Ne forgesu redaktojn de apartigiloj ekz Okajama.  - Ryoho 14:22, 18. Nov 2010 (UTC).
Nu, mi ne kundecidis pri prefero de aŭ "prefektujo" aŭ "gubernio", eĉ tute ne esprimis opinion, sed nur ĝeniĝis pri la konfuzige nekonsekvenca apliko de la ŝajne interkonsentita prefero "gubernio" - tia konsekvenca apliko de trovita interkonsento laŭ mi ne bezonas novan diskuton. Tamen mi persone povas tutbone kompreni argumentojn por prefero de la formo "prefektujo", pli simila al la vortuzo en tre multaj aliaj mondaj lingvoj krom la japana kaj Esperanto...
Ĉiukaze do mi sincere resalutas - kaj flanke demandas min ĉu vi ne iom subtaksas vian lingvokonon, en via diskutpaĝo donante al vi la babelan kategorion "eo-1" (nur baza scio de Esperanto)...
ThomasPusch 14:50, 18. Nov 2010 (UTC)

Dankon por respondo, menciante vian opinion.

Pri "eo-1" en mia babela ŝablono; Fakte kara Amikeco iame tiel demandis min pri ĝi kiel vi memdemandas. Mi opinias ke mi estus "eo-2". Mi respondis al li ke pro mia "modesteco".

Verdire, mi intence portas "eo-1" por ke iuj kiuj havas demandojn pri japanaĵoj, demandu al  t.n veteranaj japanaj esperantistoj. Ĉar mi ne povas respondi rapide pro mia okupateco. Mi opinias ke "veteranoj" respondu ilin aktive. -  Amike Ryoho 01:34, 20. Nov 2010 (UTC).

Alinomado de artikoloj pri gubernioj de Japanio

Saluton. Anekti laŭ mia traserĉado ne ekzistas en Esperanto, sed aneksi. Mi korektis kelkajn tiajn aperojn en israelaj artikoloj. Ĝis. Kani--kani 19:26, 23. Nov 2010 (UTC)
Vi pravas! Dankon pro la atentigo - mi simple iom tro hastis. ThomasPusch 20:18, 23. Nov 2010 (UTC)


Diskuto:Unuiĝo, Progreso kaj Demokratio

Saluton. Ĉar jam kelkfoje okazis alinomigo al titolo sen komo kaj poste reen al titolo kun komo, mi provizore protektis la artikolon kontraŭ alinomigo. Bonvolu unue diskuti, kiu varianto estas pli bona. --Tlustulimu (diskuto) 19:24, 18 Jun. 2014 (UTC)

https://eo.wikipedia.org/wiki/Diskuto:Unuiĝo, Progreso kaj Demokratio


Uzanto-Diskuto:Nerika

Bonvenon al Vikipedio en Esperanto, !
Ĉi tio estas via diskutpaĝo, kiu utilos por ricevi mesaĝojn de la aliaj uzantoj.
En Vikipedio ekzistas cetere diskutejo, kie vi povas fari demandojn, sugestojn kaj proponojn.
Se vi havas demandojn, rigardu jenajn paĝojn:
* Komunuma portalo
* Helpo
* Oftaj demandoj
Antaŭ ol redakti, ni tre rekomendas tralegi kiel redakti paĝon kaj kiel verki bonan artikolon. Konsideru, ke se viaj redaktoj ne respektas la regulojn, tiam alia vikipediisto verŝajne rapide forigos aŭ malfaros ilin. Bonvolu lerni la kvin principojn kiuj regas Vikipedion.
Memoru ne kopii tekstojn aŭ bildojn el libroj aŭ el interreto sen permeso, krom se estas via laboro!
Bonvolu atenti, ke vi kiel novulo dum la unuaj kvar tagoj ne povas laŭlicence alinomi artikolon. Do, bonvolu ne fari kopion sub nova titolo, ĉar tio ne estas la ĝusta maniero! Petu, ke pli spertajn uzantojn faru tion por vi sur la diskutopaĝo de la koncerna artikolo.
Por respondi al mesaĝo de alia uzanto, iru al ties diskutpaĝo, alikaze tiu ne rimarkos la informilon "Vi havas novan mesaĝon" — kaj eblas ke vi ne ricevos respondon. Skribu vian mesaĝon en la fino de la diskutpaĝo kaj ne forgesu subskribi ĝin tajpante  —~~~~ aŭ uzante la butonon .
Alternative, se vi preferas havi vian respondon en la sama loko kiel la demandon, respondu rekte sub la demando, sed komence metu la ŝablonon  kun la nomo de la alia uzanto. Tiel li ricevos atentigon ke vi respondis. Metu komence de ĉiu alineo dupunkton (:) por dekstrenigi vian tekston. Ankaŭ tiuokaze bonvolu subskribi per ~~~~.
Vi disponas ankaŭ uzantopaĝon, kie vi povas meti informojn pri vi mem kaj pri viaj interesoj aŭ listigi la lingvojn kiujn vi komprenas. Vi povas fari tion, tre elegante, enmetante en vian uzantopaĝon la kodon {{BabelLando}}. Per tiu ŝablono via paĝo estos aŭtomate ordigita en la kategoriojn kiuj listigas la uzantoj laŭ lingvokapabloj kaj devenlando. Pliajn klarigojn vi trovos rigardante .
Agrablegan kunlaboradon deziras al vi DidiWeidmann 22:31, 7. Sep 2009 (UTC)

Karaj, vi ĉiuj konas min bone, tial mi petas urĝan helpon de ĉiuj anglalingvaj vikipediistoj: Vikipediisto Tiptoety blokis mian konton sur la angla vikipedio akzuante min arbitre, ke mia konto estas sokpupo de blokita vikipediisto, kio estas kompleta stultaĵo. Mi ne scias, ĉu malantaŭ tio estas nur tragika eraro aŭ malica atako kontraŭ Esperanto. Mi tial petas ĉiun uzantojn kun konto en la anglalingva vikipedio helpi al mi, ke tiu bloko estu forigita.DidiWeidmann 21:42, 6. Nov 2010 (UTC) (Mi metis tiun-ĉi mesaĝon al la ĝenerala diskutejo. Respondu bonvolu tie. Dankon)

<big>Arbitra ago kontraŭ mi fare de administranto de angla vikipedio</big>

Saluton,
La programista teamo de Fondaĵo Vikimedio faros kelkajn ŝanĝojn en funkciado de la uzantokontoj. Tiuj ŝanĝoj estas parto de niaj ĉiamaj penoj oferti al niaj uzantoj novajn kaj pli bonajn ilojn, ekzemple intervikiajn anoncojn kaj mesaĝojn. Ĉi tiuj ŝanĝoj havos la sekvon, ke ĉiu unuopa uzanto ĉie havos la saman uzantonomon. Per tio ni povas disponigi al vi novajn funkciojn, kiuj plibonigas la komunan redakton kaj diskutojn kaj ebligos pli fajnajn uzantorajtoj por tiuj iloj. La negativa flanko estas la antaŭkondiĉo, ke uzantokonto nun devas havi unikan nomon sur ĉiuj 900 Vikimediaj Vikioj. Pli da informoj vi trovos sur ĉi tiu anonca paĝo.
Bedaŭrinde, la nomo de via uzantokonto kolizias kun la nomo de alia uzantokonto nomita ATW-KOD. Por certigi, ke ambaŭ uzantoj plu povos kunlabori sur la Vikimediaj projektoj via uzantonomo estos ŝanĝita al ATW-KOD~eowiki. Tio okazos (same kiel ĉe aliaj uzantokontoj) en aprilo 2015.
Via konto plu funkcios tute same kiel antaŭe kaj vi restos aŭtoro de ĉiuj viaj ĝisnunaj redaktoj, tamen vi devos uzi la novan uzantonomon por ensaluti. Se via nova uzantonomo ne plaĉas al vi, vi povos peti ĝian renomigon per la sekva petilo.
Pardonu pro eventuala malagrablaĵo.
Yours,Keegan PeterzellCommunity Liaison, Wikimedia Foundation
 23:46, 17 Mar. 2015 (UTC)


MediaWiki-Diskuto:Licenses

Hello! Sorry for writing in English. It was noted that on this wiki upload is not fully functional for users, who will experience a very difficult and/or illegal uploading. In fact, the licenses/copyright tags dropdown is empty, making it hard or impossible to comply with copyright requirements during upload itself.
Presumably, you don't have interest nor energies to have hundreds templates with the now required HTML, even less a local EDP.
I propose to have
* local "" restricted to the "" group (for emergency uploads) and
* the sidebar point to commons:Special:UploadWizard,
so that you can avoid local maintenance and all users can have a functioning, easy upload interface in their own language. All registered users can upload on Commons and existing files will not be affected.
All this will get done around 2014-07-03.
# If you disagree with the proposal, just remove your wiki from the list. Remember also to create MediaWiki:Licenses locally with any content (see a simple example), or uploads will be soon disabled anyway by MediaWiki itself (starting in version 1.24wmf11).
# To make the UploadWizard even better, please tell your experience and ideas on commons:Commons:Upload Wizard feedback.
Nemo 13:09, 19 Jun. 2014 (UTC)

KuboF and Yekrats, does your edit mean that you don't want to upload to Commons? Nemo bis (diskuto) 10:35, 2 Jul. 2014 (UTC)

:  As local uploading is pretty active here and we haven't enought time to discuss the affair I have just deleted eowiki from meta:User:Nemo bis/Unused local uploads. If local community will want to stop local uploading, we will inform. --KuboF (diskuto) 12:10, 2 Jul. 2014 (UTC)

: It would be my preference to stop local uploading, but I'm not the boss, the community is. :-) We need to discuss the issue again. That being said, I added several tags to the dropdown. I still have the preference of having uploads be Administrator-only, and have all uploads go through Commons, but that is another question to put before the community. It's my opinion that it's too much work for the administrators here. -- Yekrats (diskuto) 20:04, 2 Jul. 2014 (UTC)

Using only [[commons:Special:MyLanguage/Commons:Upload Wizard|UploadWizard]] for uploads


Uzanto-Diskuto:Vekiano

Bonvenon al la Vikipedio en Esperanto, !
Ĉi tio estas via diskutpaĝo, kiu utilos por ricevi mesaĝojn de la aliaj uzantoj.
En Vikipedio ekzistas cetere diskutejo, kie vi povas fari demandojn, sugestojn kaj proponojn.
Se vi havas demandojn, rigardu jenajn paĝojn:
* Komunuma portalo
* Helpo
* Oftaj demandoj
Antaŭ ol fari (iom grandan) redakton, ni tre rekomendas tralegi kiel redakti paĝon kaj kiel verki bonan artikolon. Konsideru: se viaj redaktoj ne respektas la regulojn, tiam alia vikipediisto verŝajne rapide forigos (malfari) ilin. Bonvolu lerni la kvin principojn kiuj regas Vikipedion.
Memoru ne kopii tekstojn aŭ bildojn el libroj aŭ el interreto sen permeso, krom se estas via laboro !
Bonvolu atenti, ke vi kiel novulo dum la unuaj kvar tagoj ne povas laŭlicence alinomigi artikolon. Do, bonvolu ne fari kopion sub nova titolo, ĉar tio ne estas la ĝusta maniero! Petu pli spertan uzanton fari tion por vi sur la diskutopaĝo de la koncerna artikolo!
Por respondi al mesaĝo de alia vikipediisto bonvolu iri al ties diskutpaĝo, alikaze tiu ne rimarkos la informilon "Vi havas novan mesaĝon" — kaj eblas ke vi ne ricevos respondon. Skribu vian mesaĝon en la fino de la diskutpaĝo kaj ne forgesu subskribi ĝin tajpante --~~~~ aŭ uzante la butonon .
Vi disponas ankaŭ uzantopaĝon, kie vi povas meti informojn pri vi mem kaj pri viaj interesoj, listigi la lingvojn kiujn vi komprenas ktp. Vi povas fari tion, tre elegante, enmetante en vian uzantopaĝon la ŝablonon . Per tiu ŝablono via paĝo estos aŭtomate ordigita en la kategoriojn kiuj listigas la vikipediistojn laŭ lingvokapabloj kaj devenlando. Pliajn klarigojn vi trovos rigardante .
Agrablegan kunlaboradon deziras al vi  --Tlustulimu (diskuto) 07:17, 22 Jun. 2014 (UTC)

Saluton, Vekiano. Dankon pro la nova artikolo, kies titolon mi ĵus korektis al Elektrokemia ĉelo. En la titolo enestis superflua r. --Tlustulimu (diskuto) 07:18, 22 Jun. 2014 (UTC)


Diskuto:Akado (antikva regiono)

Tiu ĉi artikolo temas pri la Akada imperio, dum interligiloj gvidas al artikoloj pri Akado (urbo). Mi iam restrukturigas la artikolon, korektos la ligilojn.Narvalo (diskuto) 12:49, 25 Jun. 2014 (UTC)

Por informkesto geografiaĵo|regiono
oni ricevas la jenan erarmesaĝon:
"Gradnumera eraro: NS: Esprima eraro: Nekonata vorto “nekonata”. EW: Esprima eraro: Nekonata vorto “nekonata”. [[Kategorio:Esprima eraro: Neatendita operacisimbolo <° E]] [[Kategorio:Esprima eraro: Neatendita operacisimbolo <° N]] [+]" Sj1mor (diskuto) 08:32, 1 okt. 2022 (UTC)

En la rilata Vikidatuma ero P625 estas maltaŭga valoro. Tial aperas erarmesaĝo. Ĉar mi ne konas la ĝustan valoron, mi nun ne povas korekti ion. Tlustulimu (diskuto) 15:07, 1 okt. 2022 (UTC)


Diskuto:Pinokjo (rolulo)

Kio estas zeĥino ? Ĉu estas monero, kiome valoras ? --DidCORN la 25-a de junio 2014, 8:45 (UTC)


Uzanto-Diskuto:Kabhi2011

Bonvenon al Vikipedio en Esperanto, !
Ĉi tio estas via diskutpaĝo, kiu utilos por ricevi mesaĝojn de la aliaj uzantoj.
En Vikipedio ekzistas cetere diskutejo, kie vi povas fari demandojn, sugestojn kaj proponojn.
Se vi havas demandojn, rigardu jenajn paĝojn:
* Komunuma portalo
* Helpo
* Oftaj demandoj
Antaŭ ol fari (iom grandan) redakton, ni tre rekomendas tralegi kiel redakti paĝon kaj kiel verki bonan artikolon. Konsideru: se viaj redaktoj ne respektas la regulojn, tiam alia vikipediisto verŝajne rapide forigos (malfari) ilin. Bonvolu lerni la kvin principojn kiuj regas Vikipedion.
Memoru ne kopii tekstojn aŭ bildojn el libroj aŭ el interreto sen permeso, krom se estas via laboro !
Bonvolu atenti, ke vi kiel novulo dum la unuaj kvar tagoj ne povas laŭlicence alinomigi artikolon. Do, bonvolu ne fari kopion sub nova titolo, ĉar tio ne estas la ĝusta maniero! Petu pli spertan uzanton fari tion por vi sur la diskutopaĝo de la koncerna artikolo!
Por respondi al mesaĝo de alia vikipediisto bonvolu iri al ties diskutpaĝo, alikaze tiu ne rimarkos la informilon "Vi havas novan mesaĝon" — kaj eblas ke vi ne ricevos respondon. Skribu vian mesaĝon en la fino de la diskutpaĝo kaj ne forgesu subskribi ĝin tajpante --~~~~ aŭ uzante la butonon .
Vi disponas ankaŭ uzantopaĝon, kie vi povas meti informojn pri vi mem kaj pri viaj interesoj, listigi la lingvojn kiujn vi komprenas ktp. Vi povas fari tion, tre elegante, enmetante en vian uzantopaĝon la ŝablonon . Per tiu ŝablono via paĝo estos aŭtomate ordigita en la kategoriojn kiuj listigas la vikipediistojn laŭ lingvokapabloj kaj devenlando. Pliajn klarigojn vi trovos rigardante .
Agrablegan kunlaboradon deziras al vi  kaj gratulon pri viaj artikoloj pri Liono. Eble ĉu vi povus plibonigi la artikolon Debourg (stacio en Liono). Antaŭdankon. --pino (diskuto) 10:39, 8 Jan. 2016 (UTC)

Ankaŭ mi bonvenigas vin. :-) --Tlustulimu (diskuto) 10:53, 8 Jan. 2016 (UTC)

Saluton kara! Eble vi rimarkis Uzanto:LiMr, kiu permane kaj pere de sia roboto faras grandan pliordigan kaj unuecigan laboron. Nun li kandidatis kiel administranto por labori pli efike. Se vi deziras subteni lin aŭ esprimi vian opinion, bonvenon al la respektiva paĝo.RG72 (diskuto) 05:05, 4 jun. 2019 (UTC)

Bonvolu pardoni, ke mi ĝenas vin. Mi scivolas, ĉu vi ankoraŭ pensas, ke la ofte malestimaj mencioj de aliaj pri la memeldonitaj libroj de Gérard Gertoux sufiĉas kiel kialoj por konservi la Vikipedian artikolon pri li. Se jes, bonvolu ignori ĉi tiun mian demandon kaj pardoni pro via bonkoreco kaj komprenemo.  Theodoxa (diskuto) 11:36, 7 feb. 2021 (UTC)